
Novament  i  amb  la  puntualitat  ja  acostuma¬ 
da,  que  els  caracteritza,  l'Ajuntament  ha  aprovat 
el  Pressupost  Ordinari  pel  1983,  l'import  del  qual 
es  de  275.000.0o0  de  pessetes  que  inclou  les 
necessitats  estrictes  de  manteniment  i  finança¬ 
ment  dels  serveis  públics  de  la  nostra  Vila,  s'ha 
pensat  en  les  noves  necessitats  de  conservació 
del  Polisportiu  (propera  ja  la  inauguració),  del  nou 
Col·legi  d'E.G.B.  Ferrer  i  Guàrdia,  la  nova  Bibliote¬ 
ca  del  carrer  de  Joan  XXIII  etc. . . 

i 

Tots  recordem  el  pressupost  heretat  l'any 
1979  de  80.0  0.000,  ii  si  el  comparem  amb  el 
d'ara,  ens  adonem  que  s'ha  augmentat  amb  un 

244%,  gairebé  dues  vegades  i  mitja  més.  Què  vol 
dir  això?. 

Tones  que  s'han  multiplicat  el  número  de 
serveis  que  es  donen  a  la  població,  que  s'ha  fet 
pensant  en  la  realitat  i  necessitats  de  la  Vila,  que 
s'ha  dotat  a  aquests  serveis  dels  elements  neces¬ 
saris  per  donar-los  amb  dignitat,  i  un  bon  grau 
d'eficàcia  . .  .,  en  fi,  que  les  coses  es  fan,  ni  bé  ni 
malament,  simplement  es  fan.  .  sense  escati- 
ments  miserables,  ...  i  pensant,  ja,  en  el  nou 
Consistori,  perquè,  almenys  així  es  trobi  amb 
possibilitats  de  treballar  des  del  primer  moment. 

Com  que  era  l'últim  pressupost  aprovat  per 
aquest  Ajuntament,  i  per  fer  bo  allò  de  "lo  cortès 
no  quita  lo  valiente'',  els  consellers  actuals  cele¬ 
braren  un  sopar  de  germanor,  acompanyats  de 
les  respectives  esposes,  el  primer  i  l'últim  en  qua¬ 
tre  anys,  ah!  i  pagant  cadascú  de  la  seva  butxaca 
. . .  que  consti. 

En  aquest  Butlletí  d'Informació  Municipal,  voldria  donar  a  conèixer  dues  notí¬ 
cies  importants  per  a  la  vida  social  de  la  nostra  Vila. 

Una  d'elles  fa  referència  al  Centre  d'Assistència  Primària  i  l'altre  al  Pavelló 
d'Esports  Municipal. 

En  totes  dues  tindrem  la  presència  del  Molt  Honorable  President  de  la  Gene¬ 
ralitat,  Senyor  Jordi  Pujol. 

En  la  primera  d'elles,  és  a  dir  la  del  Centre  d'Assistència  Primària,  es  farà  la 
col·locació  de  la  primera  pedra,  el  proper  dia  25  d'aquest  mes  de  febrer,  en  el 
terreny  situat  a  la  cantonada  dels  carrers  de  Sant  Miquel  i  1  .er  de  maig,  i  amb  això 
es  consideraran  començades  les  obres  de  l'esperat  Centre  Mèdic. 

En  el  projecte  d'aquest  Centre  es  preveu  la  instal·lació  d'una  àrea  assistencial 
de  Medicina  General,  Pediatria  i  Practicants-ATS,  amb  sala  de  juntes  i  de  reunions, 
àrea  de  Salut  Pública,  àrea  d'Urgències,  àrea  administrativa,  àrea  polivalent  i  una 
àrea  pre-assistencial.  El  terreny  ha  estat  donat  per  aquesta  Vila,  juntament  amb  les 
poblacions  d'Alella  i  Teià  i  el  cost  d'aquestes  obres,  que  aniran  a  càrrec  de  la 
Generalitat,  serà  de  49.91  3.576  pessetes. 

La  segona  notícia  també  es  refereix  a  la  presència  entre  nosaltres  del  Presi¬ 
dent  de  la  Generalitat.  Serà  el  proper  dia  26  de  març  i  en  ocasió  de  la  inauguració 
de  la  primera  fase  del  Complex  Esportiu  del  Masnou.  Tots  els  masnovins,  i  d'una 
manera  especial  els  esportistes,  hem  lliutat  perquè  aquesta  obra  fos  una  realitat. 
Es  probable  que  en  aquesta  visita  del  President  se  li  dongui  el  segell  de  Visita  Ofi¬ 
cial.  No  cal  dir  que  tots  estarem  satisfets  que  la  màxima  autoritat  de  Catalunya 
vingui  a  la  nosta  Vila. 

Naturalment  pel  que  fa  referència  a  la  INAUGURACIÓ  del  Polisportiu,  ja  es 
donaran  a  conèixer  degudament  els  actes,  d'aquesta  històrica  jornada  ESPORTI¬ 
VA,  en  un  programa  especial. 

Masnovins,  no  voldríem  que  hi  faltéssiu,  ja  que  amb  la  vostra  presència 
donarem  suport  a  aquest  acte. 

GOVERNACIÓ 


LES  ESCOMBRARIES 


Aquest  tema  torna  a  estar  d'actualitat  per  diverses  raons,  per  tant,  és  neces¬ 
sari  que  s'expliquin  als  vilatans. 

CANVI  DEL  CALENDARI  DE  RECOLLIDA 


Com  podreu  observar  en  l'agenda  domèstica  de  l'any  1983,  a  partir  del 
primer  dissabte  de  març  es  recolliran  les  deixalles  els  dissabtes,  en  lloc  dels  diu¬ 
menges,  al  vespre.  Això  s'ha  fet  per  dos  motius  principals.  En  primer  lloc  per  la 
petició  del  personal  del  servei  de  neteja  que  ha  reclamat  el  dret  de  no  treballar  al 
diumenge  al  matí. 

En  conseqüència  s'estalviaran  les  hores  extres  festives  que  fins  ara  s'han 
pagat  a  aquests  treballadors. 

Us  preguntareu  el  perquè  de  tot  això,  ja  que  les  escombraries  és  recollien  el 
diumenge,  i  no  la  nit  del  dissabte,  però  el  que  passa  és  que  molts  ciutadans  no 
fan  cas  d'horaris  ni  de  calendaris.  Per  això  si  no  s'haguéssin  recollit  les  que  dei¬ 
xaven  fora  de  temps,  els  diumenges  tindríem  un  poble  molt  brut.  Fent-ho  el  dis¬ 
sabte  no  serà  necessari  de  sortir  l'endemà,  i  les  que  es  treguin  per  negligència 

durant  la  nit  del  diumenge,  es  recolliran  a  primeres  hores  del  dilluns  dins  de 
l'horari  feiner  normal. 

ELS  CONTENIDORS 


Com  haureu  vist,  s'han  instal·lat  en  diversos  llocs  de  la  Vila,  50  contenidors 
d  escombraries,  amb  el  fi  de  facilitar  la  tasca  de  recollida,  s'ha  fet  també  per 
comoditat  dels  vilatans,  i  així  puguin  deixar  les  bosses  a  l'hora  que  els  sigui  més 
adient.  És  una  mesura  que  pensem  donarà  bons  resultats,  tan  higiènics  com 
econòmics.  De  totes  maneres  aquesta  instal·lació  s'ha  fet  com  a  prova,  per  això 

només  se  n  posen  50,  i  de  lloguer,  i  si  donen  resultat  llavors  serà  el  moment 
d'utilitzar-ne  més  i  de  comprar-los. 

0 

L'ABOCADOR 

Aquesta  és  una  notícia  dolenta,  ja  que  tal  com  es  va  anunciar  fa  prop  d'un 
any  i  mig,  es  confirmava  plenament  que  el  mes  de  maig  vinent,  l'abocador 
d  escombraries  de  Badalona,  al  qual  nosaltres  hi  portem  les  deixalles,  tanca  defi¬ 
nitivament.  Això  vol  dir  que  haurem  de  trobar-ne  un  altre  i  lògicament  serà  més 
onerós. 

LA  PLANTA  DE  TRACTAMENT  DE  RESIDUS  SÒLIDS 


A  la  sessió  de  l'Ajuntament  Ple  del  passat  mes  de  desembre,  l'Ajuntament 
va  acordar  constituir,  conjuntament  amb  altres  pobles  de  la  Comarca,  i  la  ciutat 
de  Mataró,  la  Mancomunitat  de  Municipis  que  construirà  i  administrarà  la  planta 
de  reciclatge  i  tractament  de  residus  sòlids,  que  resoldrà  per  bastants  anys,  el 
problema  d'abocar  les  escombraries,  a  la  Comarca  del  Maresme.  Com  és  lògic 
això  també  ens  costarà  diners. 

■- 

Com  es  pot  veure,  el  de  les  deixalles  és  un  problema  greu,  complex  i  costós,  tot  el 
que  fem  per  una  banda  per  disminuir  les  despeses,  sens  en  va  per  un  altre,  mentre 
modernitzem  i  mecanitzem  el  servei  per  abaratir-lo,  no  hi  ha  a  on  abocar  la  brossa, 
i  les  solucions,  com  sempre,  són  oneroses  .  .  .  ,  en  definitiva,  no  trigarem  gaire 
temps  a  pagar  la  brutícia  a  preu  d'or.  Tot  sigui  a  fi  de  bé. 


CULTURA 


RELACIÓ  D'EXPOSITORS  CASA  DE  CULTURA  -  1.983 


De  l'l  al  15  de  gener . . .  Festes  de  Nadal 

Del  15  a  30  de  gener .  Manel  Deza  i  Trigo  -  Olis 

De  11  al  15  de  febrer .  Frederic  Pié  i  Pilar  Zabalza  -  Olis  i  Colaig 

Del  15  al  28  de  febrer .  Josep  M.a  Barcons  -  Olis  i  dibuixos 

De  I  I  al  15  de  marc .  Francesc  Sevillano  -  Olis 

i 

Del  15  a  31  de  març. .  Lliure 

De  l'l  al  15  d'abril . .  Ramon  Rovira  -  Olis 

Del  1 5  al  30  d'abril . .  .  Jan  Wily  Widel  -  Olis 

-  De  Í1  al  15  de  maig .  Lliure 

Del  1 5  al  30  de  maig .  Antoni  Aznar  -  Olis 

De  l'l  a  15  de  juny .  Rosa  M.a  Pérez  -  Olis 

Del  15  al  30  de  juny . .  M.  Bolart,  M.  Bolarïo  i  L.  Humet  -  Olis 

De  N  al  15  de  juliol .  M.  A.  Egui  i  M.a  R.  Vidal  -  Olis 

Del  15  al  31  de  juliol .  Josep  Igual  -  Olis 

De  11  al  15  d'agost .  Josep  Zorriaga  Barïuls  -  Pintura  i  dibuix 

Del  15  al  31  d'agost . . .  Frederic  Morera  -  Olis 

De  H  al  15  de  set .  Maria  Busquets  Ber  -  Esmalts  en  fred 

Del  15  al  30  de  set .  Martí  Igual  Vila  -  Aquarel·les 

Dell  al  15  d'octubre .  Joaquim  Gasca  Gil  -  Fotografia 

Del  15  al  30  d'octubre .  Pintors  Novells 

De  l'l  al  15  de  novem .  Lliure 

Del  15  al  30  de  novem .  Lliure 

De  N  al  15  de  desem .  M.a  Teresa  Artó  -  Olis 

Del  1 5  al  31  de  desem. .  Festes  de  Nadal 

NOVA  COMISSIÓ  DE  FESTES 


A  totes  les  persones  interessades  a  participar  en  l'organització  de  la 
Festa  Major  d'enguany,  em  complac  d'invitar-les  a  la  reunió  que  tindrà 
lloc  en  aquest  Ajuntament  el  dia  23  de  febrer,  a  dos  quarts  de  nou  del 
vespre. 


El  Masnou,  a  3  de  febrer  del  1  983 
M.a  Carme  Giralt  i  Rosés 
Tta.  d'Alcalde  C.  de  Cultura 


VISO 


NUEVA  COMISIÓN  DE  FIESTAS 


A  todas  las  personas  interesadas  en  participar  en  la  organización  de 
la  Fista  Mayor  de  este  ano,  me  place  invitarlas  a  la  reunión  que  tendra 
lugar  en  este  Ayuntamiento,  el  día  23  de  febrero,  a  las  8'30  de  la  noche. 


El  Masnou,  a  3  de  febrero  de  1  983 
M,a  Carme  Giralt  i  Rosés 
Tte.  d'Alcalde  de  la  C.  de  Cultura 

ENSENYAMENT 

NORMES  DE  MATRICULACIÓ  EN  CENTRES  PÚBLICS  I  PRIVATS 

SUBVENCIONATS  AL  CENT  PER  CENT  PER  AL  CURS  1 983-84 

De  l'l  al  18  de  febrer:  Anunci  de  les  vacants  dels  col·legis,  preinscripció  dels 

interessats,  que  l'hauran  de  fer  directament  al  col·legi. 

Dia  14  de  març:  Publicació  de  la  llista  provisional  d'admesos,  en  el  mateix 

col·legi  en  el  taulell  d'anuncis  de  l'Ajuntament. 

Del  14  al  24  de  març:  Termini  per  a  presentar  les  reclamacions  que  es  creguin 

oportunes,en  el  mateix  centre,  en  cas  de  no  estar  inclo¬ 
sos  en  les  llistes. 

Dia  12  d'abril:  Publicació  de  les  llistes  definitives. 

Del  1 3  al  29  d'abril:  Formalització  de  la  matrícula  en  el  mateix  col·legi. 

Del  2  al  16  de  maig:  Reajustament  de  la  Matrícula  en  el  mateix  col·legi. 

Dia  17  de  maig:  Finalització  de  la  matrícula. 

VACANTS  ESTABLERTES  EN  COL·LEGIS  PÚBLICS  I  PRIVATS 

SUBVENCIONATS  AL  CENT  PER  CENT  PEL  CURS  1 983/1 984 


Jardí 

d'infància  Preescolar 

3  anys  4  i  5  anys  1.*'  2.on  3.e'  4.an  b*  6*  7*  8* 


Mixte-Ocata 

— 

— 

40 

12 

2 

11 

9 

4 

5 

— 

— 

Llu  is  Millet 

— 

— 

— 

70 

4 

3 

— 

6 

— 

3 

— 

Rosa  Sensat 

— 

30 

— 

— 

1 

— 

2 

— 

7 

9 

Ferrer  i  Guàrdia 

— 

30 

— 

— 

6 

— 

— 

— 

2 

3 

La  Immaculada 

35 

7 

4 

34 

— 

3 

- - 

— 

3 

— 

— 

Sagrada  Familia 

30 

7 

— 

— 

— 

— 

— 

— 

— 

— 

20 

Marinada 

— 

25 

5 

2 

3 

3 

6 

7 

2 

3 

Les  preinscripcions  s'han  de  fer  en  el  mateix  col.legi. 

El  Masnou,  gener  1  983. 

URBANISME 


PRESTIGIOSOS  ARQUITECTES  I  TÈCNICS  TREBALLEN  EN  L'URBANISME  AL  MASNOU 

Calladament  i  sense  soroll,  s'està  fent  al  Masnou  una  ordenació  Urbanística 
que  considerem  de  les  més  interessants  de  la  Comarca,  tenint  en  compte  la  situa¬ 
ció  de  partida,  ara  fa  prop  de  quatre  anys  quan  foren  elegits  els  primers  Ajunta¬ 
ments  democràtics,  desprès  del  franquisme. 

En  aquesta  tasca,  prestigiosos  Arquitectes  i  Tècnics  han  realitzat  projectes 
que  honoren  la  tradició  Urbanística  del  Masnou. 

Cal  recordar  que  un  dels  primers  plans  urbanístics  del  Masnou  va  ésser  realit¬ 
zat  per  Bonaventura  Bassegoda  Amigó,  Arquitecte  que  tingué  molta  anomenada  a 
Catalunya,  a  començament  d'aquest  segle  i  a  qui  es  deuen  els  projectes  del  Ce¬ 
mentiri,  potser  el  més  interessant  de  la  Comarca,  el  de  la  Casa  Benèfica,  el  Casino, 
les  Escoles  Públiques  (Mixte-Ocata),  etc. 

Avui  doncs  parlarem  del  Pla  especial  de  Reforma  Interior,  P.E.R.I.  "Els  Ametllers",  la 
superfície  del  qual  cobreix  tota  la  part  alta  de  la  Vila,  avui  amb  construcions  de  1 0 
i  1 2  pisos,  desordenada  des  del  punt  de  vista  urbanístic  i  amb  una  normativa  gens 
clara  i  que  permetia  abusos  de  tota  mena. 

Aquest  P.E.R.I  ha  estat  realitzat  per  un  equip  dirigit  per  l'Arquitecte  Municipal 
Josep  M.a  Gutiérrez,  l'Economista  Pere  Lleonart,  el  Jurista  Josep  M.a*Subirats,  l'A¬ 
parellador  Francesc  Sarrahima  i  d'altres. 

Segurament  aquest  mateix  mes,  el  Ple  de  l'Ajuntament,  farà  la  seva  aprovació 
inicial  i  es  posarà  a  exposició  pública,  per  tal  que  els  ciutadans  del  Masnou  facin 
les  al·legacions  que  creguin  oportunes  a  l'esmentat  P.E.R.I. 

La  superfície  que  regula  aquest  Pla  es  de  459.302  m2  en  els  quals  hi  ha  cons¬ 
truïdes  en  l'actualitat  1.485  vivendes  i  se'n  podrien  construir  entre  2.750  i  3.000 
més,  segons  el  Planejament  vigent  ara. 

Una  vegada  aprovat  el  P.E.R.I  dels  "Ametllers ",  les  vivendes  a  construir  seran 
unes  565,  amb  la  qual  cosa,  la  densitat  de  població  resultant,  serà  molt  accepta¬ 
ble,  i  dintre  dels  límits  que  senyala  la  Llei  del  Sòl. 

En  resum,  si  el  planejament  proposat  s'aprova,  determinarà  els  següents 
espais  d'ús  públic: 


Espais  lliures . 

.  40.033  m2 

9% 

Autopista . 

6% 

Reserva  autopista . 

.  28.480  m2 

6  % 

Equipaments . 

7  % 

Infraestructura . 

0.2  % 

Vials . 

20% 

Aparcaments 

4.51  6  m2 

1  % 

TOTAL . 

.  224.468  m2 

49% 

Les  xifres  anteriors  doblen  la  superfície  d'espais  verds  i  equipaments  existents 
en  l'actualitat.  Però,  si  com  proposa  el  Pla,  hi  afegim  la  Reserva  de  terrenys  de 
l'Autopista  per  a  ús  públic,  el  seu  volum  total  serà  del  49%  o  sia,  quasi  un  metre 
de  cada  dos. 

* 

Amb  aquestes  dades  és  fàcilment  comprensible,  la  millora  que  per  a  la  part 
alta  del  Masnou,  representarà  el  Pla  a  mesura  que  es  vagi  realitzant. 

En  poc  temps  es  millorarà  la  qualitat  de  vida  d'una  gran  part  de  la  nostra  Vila  i 
ajudarà  poderosament  a  fer  del  Masnou  una  de  les  poblacions  de  viure  més  agra¬ 
dable  de  tot  el  Maresme. 

D'aquí  poc  temps  es  farà  evident  que  el  primer  Ajuntament  democràtic,  haurà 
posat  una  fita  important  en  l'Urbanisme  del  Masnou,  obra  de  tot  el  Consistori. 


1,  POLISPORTIU 

Tenim  el  goig  de  poder  anunciar  a  tots  els  nostres  convilatans  que  la  inaugu¬ 
ració  del  Polisportiu  (1.a  fase)  tindrà  lloc  el  matí  del  dissabte  26  de  marc  proper. 
Oportunament  posarem  a  l'abast  de  tothom  (cartells,  etc)  els  detalls  del  programa. 
En  aquest  acte  es  farà  una  exhibició  dels  esports  següents: 

-  Voleibol  -  Esgrima 

-Tennis  -Bàsquet 

i  comptarà  amb  la  presència  de  primeres  autoritats  nacionals. 

2.  ENQUESTA  (Vegeu  butlletí  n.°  1  6) 

De  cara  a  la  promoció  futura  de  l'esport  a  la  nostra  Vila  és  interessant  de  fer 
notar  l'ordre  de  preferències  obtingut  i  el  nombre  total  de  potencials  practicants 
en  edat  escolar: 


1  -  Natació 

870 

8  -  Esgrima 

366 

2  -  Futbol-sala 

700 

9  -  Vela 

347 

3  -  Tennis 

608 

10-  Ping-pong 

275 

4  -  Judo/karate 

550 

1 1  -  Hockei  patins 

252 

5  -  Excursionisme 

523 

1 2  -  Handbol 

82 

6  -  Bàsquet 

401 

1 3  -  Escacs 

74 

7  -  Atletisme 

391 

14  -  Voleibol 

72 

A  fi  de  fomentar  esports  poc  coneguts  al  Masnou,  com  són  el  Voleibol  i  el 
Handbol,  se'ls  ha  inclòs  en  l'exhibició  del  dia  de  la  inauguració  del  Polisportiu. 

3-  CLUBS  ESPORTIUS 

Rectificacions  (Vegeu  butlletí  n.°  1  6) 

Entre  els  Clubs  esportius  cal  incloure  el  JUDO  ASPA,  representant,  senyor  Jordi 
de  Alfonso  i  també  informar  que  el  President  del  MASNOU  ATLETISME  CLUB  és 
el  senyor  Josep  M.a  Vidal  Català  -  Prat  de  la  riba,  53,  1  .er,  2.a  -  Tel.  555  38  76. 

4.  ATLETISME 


IV  CURSA  DE  SANT  SILVESTRE 

^  ■■  -  TT  w  w-j-,  _  .T  -  — r  -  —  -  - 

El  passat  31  de  desembre  es  celebrà  ía  IV  Cursa  de  Sant  Silvestre  organitza¬ 
da  pel  Masnou  Atletisme  Club  i  patrocinada  per  la  Conselleria  d'Esports  de  la 
nostra  Vila. 

L'èxit  de  participació  fou  notable  al  classificar-se  60  atletes  infantils  i  86  a  la 
cursa  gran. 

Va  quedar  guanyador  absolut  en  Maties  Llobet  (F.  C.  Barcelona)  a  la  catego¬ 
ria  masculina  i  M.a  Paz  Molero  Pérez  (J.  A.  Sabadell)  a  la  categoria  femenina. 


CAMPIONAT  PROVINCIAL  DE  CROSS,  Rubí,  16  de  gener 


Com  a  confirmació  del  seu  valor  després  de  la  seva  victòria  a  la  cursa  "Jean 
Bouin"  de  Barcelona,  la  nostra  aleví  Ingrig  Torkildsen  es  classificà  en  segon  lloc, 
tal  com  ho  va  fer  també  al  Cross  de  Granollers. 

A  la  categoria  juvenil  femení  l'atleta  Mònica  Espinàs  es  classificà  en  quart  lloc, 
éssent  seleccionada  per  representar  a  l'equip  de  Barcelona  (6  atletes)  en  el 
campionat  d'Espanya  de  cross,  a  Madrid. 


CAMPIONAT  D'ESPANYA  JUVENIL  DE  CROSS,  Madrid,  6  de  febrer 


La  Mònica  Espinàs  obtingué  el  29e  lloc  individual  i  Barcelona  el  sub- 
campionat  per  equips. 


ALTRES  NOTÍCIES 

Les  atletes  juvenils  Beatriu  Delgado  i  Mònica  Marty,  amb  mèrit  a  les  seves 
bones  marques,  ja  estan  classificades  pel  Campionat  d'Espanya  de  pista  coberta 
que  es  celebrarà  els  dies  26  y  27  de  febrer  a  Sant  Sebastià. 

El  M.A.C.  també  informa  del  seu  circuit  d'entrenament  situat  al  Passeig  de 
Cristòfol  Colom,  carrer  de  Pau  Casals,  carrer  Sant  Isidre  i  carrer  Joan  Llampallas. 

Se  n'estudiarà  la  seva  possible  senyalització  i  millor  enHumenat  per  convertir- 
lo  en  "Circuit  Municipal  d'Atletisme. 


5.  PISCINA 


Recordem  a  totes  les  persones  interessades  en  la  fundació  del  CLUB  NATA- 
CIÓ  DEL  MASNOU,  que  poden  apuntar-se,  per  a  una  primera  reunió,  telefonant  a 
l'Ajuntament  (Srta.  Diana). 

Tan  bon  punt  s'hagin  acabat  els  treballs  de  la  1  .a  fase  del  Polisportiu,  s'ende¬ 
garan  els  de  Is  2.a  fase,  que  serà  la  construcció  de  la  piscina  coberta. 


6.  ESTIUENCA-83 


D'acord  amb  la  Direcció  General  de  la  Joventut  de  la  Generalitat  hem  co¬ 
mençat  l'organització,  per  als  mesos  de  juliol  i  agost  d'enguany,  de  l'ESTIUENCA 
83  que  comprendrà  tota  una  serie  d'esports  i  activitats  de  lleure: 

ESPORTS:  Escola  de  vela,  postlliscant  (windsurfing),  voleibol,  d'esgrima,  ping- 
pong,  d'escacs,  handbol,  natació. 

LLEURE:  Taller  de  ceràmica,  fotografia,  video,  dibuix-pintura  -  Curset  de  català 
-Escola  d'arqueologia,  música,  radiodifusió,  sardanes,  floricultura,  d'astronomia 
-Modes  de  vida  alternatius. 


7. LA  PROMOCIÓ  DE  L'ESPORT  A  L'EDAT  ESCOLAR 

La  Direcció  General  de  l'Esport  de  la  Generalitat  està  portant  a  terme  tot  un 
conjunt  de  programes  i  d'activitats  que  fan  referència  a  la  promoció  de  I  esport. 

Totes  les  escoles  del  Masnou  aniran  rebent,  també  a  través  nofctre,  les  publi¬ 
cacions  que  es  facin  per  vertebrar-ne,  quan  s'escaigui,  les  activitats  correspo¬ 
nents. 


* 


1 .  PROTOCOL 

El  Consell  de  la  Joventut  del  Masnou  signà  el  8  de  juliol  del  1982,  un  proto¬ 
col  amb  l'Ajuntament  el  contingut  del  qual  és  el  següent: 

En  la  Casa  Consistorial  del  Masnou,  a  8  de  juliol  del  mil  nou-cents  vuitanta- 
dos,  reunits  l'Alcalde  del  Masnou  per  una  part,  el  Sr.  Josep  Azuara  i  Gonzàlez, 
assistit  en  aquest  acte  pel  Secretari  de  l'Ajuntament,  en  compliment  del  que 
disposa  l'article  49  del  Reglamentde  la  Contractació  de  les  Corporacions  Locals  i 
143  del  Reglament  de  Funcionaris  de  l'Administració  Local;  de  l'altra  part  el  Sr. 
Eladi  Torres  i  Gonzàlez. 

Actuant  el  primer  d  ells  en  representació  de  l'Ajuntament  del  Masnou  i  el 
segon  en  nom  i  representació  del  Consell  de  la  Joventut  del  Masnou,  segons  en 
resulta  del  seu  Reglament  de  Règim  Intern  ,  s'obliguen  mútuament  a  reconèixer-se 
i  diuen: 

1  .er  El  Consell  de  la  Joventut  del  Masnou  és  un  organisme  independent  amb  perso¬ 
nalitat  pròpia  i  que  vol  relacionar-se  amb  l'Ajuntament  del  Masnou. 

El  C.J.M.  és  l'organisme  a  través  del  qual  la  veu  dels  joves  masnovins  es  farà 
sentir  en  la  vida  política,  social  i  cultural  de  la  Vila,  especialment  en  aquelles  qües¬ 
tions  que  els  afecten  de  manera  directe,  ajudant  d'aquesta  manera  al  total  desen¬ 
volupament  dels  joves  i  a  la  seva  incorporació  a  la  vida  de  la  Vila. 

4 

2.0n  Entre  les  finalitats  que  l'art.  101  de  la  Llei  de  Règim  Local  senyala  als 
Ajuntaments,  s'inclou  el  lleure  de  la  joventut,  per  això,  per  complir  les  tasques  se¬ 
nyalades  i  pel  ple  desenvolupament  del  C.J.M.,  l'Ajuntament  del  Masnou  d'una  part 

i  per  l'altra  el  C.J.M.  de  comú  acord  es  comprometen  i  adquireixen  les  següents 
obligacions: 

El  Consell  de  la  Joventut  del  Masnou: 

1  er  El  C.J.M.  mantindrà  informat  a  l'Ajuntament  del  desenvolupament  del  movi¬ 
ment  juvenil  a  la  nostra  Vila. 

2.on  El  C.J.M.  donarà  el  seu  parer  de  totes  les  qüestions  referents  a  la  joventut  que 
li  consulti  l'Ajuntament  del  Masnou. 

3. er  El  C.J.M.  es  compromet  a  presentar  una  memòria  i  el  seu  estat  de  comptes 
anuals  de  llurs  activitats  a  l'Ajuntament  del  Masnou. 

4. art  El  C.J.M.  convida  el  Regidor  de  l'Area  de  la  Joventut  o  la  persona  que  el  repre¬ 
senti  a  assistir  a  totes  les  assemblees  ordinàries  i  extraordinàries  del  Consell. 

5. e  El  C.J.M.  presentarà  anualment  a  l'Ajuntament  del  Masnou  el  seu  Pla  de  Treball 
i  el  seu  pressupost  dins  d'un  marge  raonable  de  temps  (fins  el  31/1  2). 

L'Ajuntament  del  Masnou: 

1  .e  L'Ajuntament  considera  al  C.J.M.com  a  interlocutor  vàlid  pels  temes  juvenils  de 
la  Vila. 

2. °"  L'Ajuntament  convidarà  a  participar  al  C.J.M.  a  l'elaboració  i  valoració  del  seu 
programa  referent  a  la  Joventut. 

3. er  L  Ajuntament  mantindrà  informat  al  C.J.M.  de  l'execució  del  seu  programa. 

4. art  L'Ajuntament  consultarà  al  C.J.M.  respecte  a: 

-  subvencions  a  entitats  i  moviments  juvenils. 

-  lligams  amb  el  Casal  de  la  Joventut. 

-  subvencions  a  activitats  per  a  joves  a  la  Vila. 

5. ®  L  Ajuntament  aportarà  el  material  indispensable  pel  desenvolupament  de  la 

infraestructura  necessària  del  Consell  d'acord  amb  un  conveni  que  signaran  amb 
dues  parts. 

6.e  L'Ajuntament  subvencionarà  les  activitats  del  CJ.M.  a  partir  dels  acords  que 
arribi  amb  els  representants  del  Consell  de  la  Joventut. 

La  duració  d'aquest  conveni  serà  d'un  any  i  es  considerarà  contínuament 
prorrogat  sempre  que  alguna  de  les  parts  no  ho  denunciï. 

2.  ACTIVITATS 

El  Consell  de  la  Joventut  del  Masnou  ha  creat  comissions  de  treball:  Cinema, 
Festes  i  Casal. 

2.1.  CINEIVIA 

Es  prepara,  conjuntament  amb  l'Institut  de  Batxillerat,  un  programa  amb  projec¬ 
cions  que  tindran  lloc  a  la  Biblioteca  Municipal. 

fi 

2.2.  FESTES 

Una  Festa-Espectacle  evocant  la  història  del  Masnou  serà  objecte  de  la  primera 
tasca  d'aquesta  comissió. 

2.3.  CASAL 

S'està  treballant  a  dos  nivells,  un  casal  provisional,  llogant  una  casa  i  el  definitiu 
que  podria  estar  ubicat  en  algun  edifici  dels  compresos  dintre  el  Catàleg  del  Patri¬ 
moni  Arquitectònic. 


EL  MASNOU  ÉS  DE  TOTS, 

RESPECTEM-LO 


RESPETEMOS  EL  MASNOU, 

ES  DE  TODOS 

Gabinete  de  profesionales  a  su  servicio. 


LABORAL: 


-  Juicios  ante  la  Magistratura  de  Trabajo. 

-  Reclamaciones  ante  la  Seguridad  Social. 
-Tramitación  de  Jubilaciones,  Invalidez,  etc. 

-  Asistencia  de  conciliaciones  ante  el  I.M.A.C 
-Tramitación  subsidio  de  desempleo. 

-  Alta  autónomos. 

-  Contratos  de  trabajo. 


FISCAL: 


-Altas  Licencia  Fiscal. 

-  Declaraciones  de  Renta. 

-  Asesoramiento  de  empresa,  profesionales,  artistas  y  particu- 
lares  para  los  estudiós  y  pagos  semestrales  a  cuenta  çlel  Impuesto 
sobre  la  Renta  de  personas  físicas;  estimación  Objetiva  Singular. 

-  Declaraciones  del  Impuesto  de  Tràfico  de  Empresas. 

-  Contabilidades  Oficiales. 

-  Inspecciones. 

MATRIMONIAL: 

-  Medidas  provisionales. 

-  Separaciones. 

-  Nulidades,  etc. 

ADMINISTRACIÓN  FINCAS: 

-  Administración  general  de  fincas. 

-  Contratos  de  Arrendamiento  en  general. 

-  Peritajes  y  consultas. 

SEGUROS  EN  GENERAL: 

-  Seguros  de  vehículos. 

-  Seguros  de  incendios. 

-  Seguros  de  vida. 


Plaça  Catalunya,  2  (Detràs  Correos) 
Teléfono  555  1 4  73  (3  líneas)  -  EL  MASNOU 


-14- 


ORNAMENTACIONS  DE  NADAL 


Com  tots  sabeu,  i  arran  de  les  festes  de  Nadal,  aquest  Ajuntament  cada  any  ha 
procurat  ornamentar  els  carrers  de  la  Vila,  amb  la  co.laboració  dels  industrials  de  cada 
sector,  i  procurar  que  cada  any  es  vagin  ampliant  a  més  carrers,  a  fi  d'aconseguir  en¬ 
tre  tots,  que  per  aquestes  Festes,  la  via  pública,  que  és  de  tots  i  per  a  tothom,  tingui 
un  aspecte  diferent  i  millor  De  la  majoria  dels  vilatans  és  conegut,  el  sistema  que  es 
segueix,  per  aconseguir-ho,  però  ho  explicarem  a  continuació:  els  industrials  que  s'in¬ 
teressin  perquè  en  el  seu  sector  se'ls  instal·li  algun  tipus  d'ornamentació,  han  de  co¬ 
municar-ho  a  la  persona  encarregada,  i  han  de  pagar  el  cost  de  la  seva  construcció. 

L'Ajuntament  tindrà  cura  de  la  seva  instal·lació  i  manteniment,  guardant-los  i  ins¬ 
tal·lant-los  cada  any,  sempre  a  càrrec  de  l'Ajuntament.  Enguany  s'ha  ampliat  a  tres  ca¬ 
rrers  més. 

A  continuació,  es  detallen  el  nombre  de  les  persones  que  hi  han  contribuït: 

Carrer  d' Almeria  de  l'Urbanització  Maricel. 


Sra.  Anna  M.a  Aymà 

Sr.  Pere  Manzano 

Sr.  Pere  Ballano 

Sr.  Joan  Subirats 

Comercial  Larsi 

Sr.  Pere  Aranega 

Pasteleria  del  Mar 

Sr.  Josep  Martínez 

Tocineria  "Las  Vegas" 

Sr.  Fabricià  Valero 

Tocineria  Margarida  Bosch 

Sra.  Carme  Felip 

Peixateria  Núria 

Electrodomèstics  Mateu 

Frankfurt  Canoeva 

Restaurant  Europa 

Sr.  Carles  Noguer 

Sr.  Enric  Vàzquez 

Caixa  Laietana 

Passeig  Joan  Maragall 

•Sr.  Josep  Domènech 

•  Sr.  Hilari  Mussull 

La  Primitiva,  S.L. 

Sr.  Jaume  Estragués 

Supercal,  S.A. 

Caixa  Laietana 

Sr.  Josep  Artieda 

Sr.  Florenci  Puig 

Passeig  Prat  de  la  Riba  (Sector  d'Ocata) 

Fincas  Mas 

Restaurant  Farrera 

Bar  Extremeno 

Sr.  Mateu  Colomé 

Forneria  Obradors 

Sr.  Bartolomeu  Puig 

Bar  Vinals 

Banc  Hispano  Americano 

Sr.  Ginestar  "La  Penya" 

Sr.  Josep  Tabaras 

Sr.  Josep  Boix 

Pub  Alpha 

Calçats  Pilar 

Vins  Martí  Duran 

W 

Drogueria  Ocata 

En  total  s'ha  aconseguit  una  recaptació  de  272,019  pessetes,  i  el  pressupost  to¬ 
tal  dels  tres  carrers  ha  estat  de  290.069  pessetes. 

Des  d'aquest  Butlletí,  reiterem  el  nostre  agraïment  a  totes  les  persones  que  han  col·la¬ 
borat  econòmicament  per  a  portar  a  terme  aquest  millorament. 


PERMANENT,  del  dia  5  de  novembre  del  1982. 

ACORDS  PRESOS 

VIST  l'escrit  de  l'Ajuntament  de  Premià  de  Mar,  en  el  qual  comunica  la  supres¬ 
sió  d'alguns  trens  de  primeres  hores  del  matí,  s'acorda  elevar  un  escrit  conjunt 
dels  Ajuntaments  afectats  pel  canvi  d'horari,  dirigit  a  la  Direcció  de  Renfe,  i  sol·lici¬ 
tar  la  reposició  dels  serveis  suprimits. 

ENCARREGAR  al  Sr.  Josep  M.a  Gutiérrez,  el  projecte  tècnic  de  construcció 
d'un  mur  i  de  l'acondicionament  de  la  mina  en  el  pati  del  Col.legi  Lluís  Millet. 
t  NCOMENAR  que  aquest  projecte  es  realitzi  amb  caràcter  d'urgència,  en  el  termini 
de  quinze  dies. 

INFORMAR  FAVORABLEMENT,  en  els  terminis  tal  com  disposa  l'article  30  del 
Reglament  de  30  de  novembre  de  1.961,  i  a  fi  de  trametre'l  a  la  Comissió 
d'Indústries  i  Activitats  Classificades  de  la  Generalitat  de  Catalunya,  l'expedient 
presentat  pel  Sr.  Xavier  Piedrafita  i  Ribot,  en  sol·licitud  de  llicència  municipal  per  a 
la  instal·lació  d'una  peixateria,  en  el  carrer  de  Sant  Agustí  n.°  14  d'aquesta  Vila. 

INFORMAR  FAVORABLEMENT,  en  els  terminis  i  tal  com  disposa  l'article  30 
del  Reglament  de  30  de  novembre  del  1961,  i  a  fi  de  trametre'l  a  la  Comissió 
d'Indústries  i  Activitats  Classificades  de  la  Generalitat  de  Catalunya,  l'expedient 
presentat  pel  Sr.  Melchor  i  Jaen,  en  sol·licitud  de  llicència  municipal  per  a  la  instal- 
lació  d'un  taller  de  reparació  d'automòbils,  categoria  III,  de  mecànica  i  electricitat, 
en  el  carrer  de  Santiago  Rusinyol  n.°  1 8,  d'aquest  municipi. 

Obert  el  torn  de  Precs  i  Preguntes  es  produeixen  les  següents  intervencions: 
La  Sra.  Giralt  informa  de  la  resolució  a  nivell  de  Consell  de  Direcció  del  Col·legi 
Lluís  Millet  d'un  problema  plantejat  per  un  alumne  del  Centre. 

La  Sra.  Giralt  informa  de  les  gestions  realitzades  perquè  es  nomeni  un  Direc¬ 
tor  de  l'Institut  de  Formació  Professional  d'aquesta  Vila. 

El  Sr.  Tarrida  demana  la  celebració  de  la  primera  reunió  per  a  tractar  del 
proper  pressupost  municipal,  quedant  en  realitzar-la  el  proper  divendres,  després 
de  la  sessió  de  la  Comissió  Permanent. 

El  Sr.  Tarrida  demana  que  s'encarregui  alguna  Comissió  d'elaborar  l'Inventari 
de  Béns  del  Museu  Municipal,  quedant  en  que  la  Comissió  d'Hisenda  realitzarà  les 
gestions  necessàries  i  presentarà  una  proposta  de  contractació  del  treball  tècnic 
de  catalogació  i  valoració. 

INFORMACIÓ  DE  L'ALCALDIA 

El  Sr.  Aran  llegeix,  la  següent  informació  escrita  pel  Sr.  Alcalde. 

El  Sr.  Alcalde  dóna  compte  de  la  gestió  realitzada  aquest  matí,  amb  el  Direc- 
or  General  d'Ensenyament  Primari  Sr.  Basànez,  segons  el  qual  la  Generalitat  re¬ 
núncia  al  concert  pel  que  l'Ajuntament,  ha  d'aportar  vuit  milions  de  pessetes,  des¬ 
tinant  aquest  diners  per  a  realitzar  l'obra  del  pati  del  Col·legi  Lluís  Millet  i  a  la  cale¬ 
facció  del  Mix  e  Ocata,  com  a  subvencions  que  té  demanades  aquest  Ajuntament. 

En  aquest  mateix  mes,  es  realitzarà  un  Ple  Extraordinari,  a  fi  de  fer  la  transfe¬ 
rència  de  crèdits  dels  vuit  milions  de  pessetes  a  les  obres  esmentades. 

PERMANENT,  del  dia  12  de  novembre  del  1982. 


ACORDS  PRESOS: 

APROVAR  la  proposta  d'adjudicar  el  lloc  n.°  107  del  Mercat  Setmanal  a  favor 
de  la  Sra.  Carme  Riba  ta  Contreras  per  a  la  venda  de  cafè  i  begudes. 

AUTORITZAR  a  l'Institut  Nacional  de  Batxillerat  del  Masnou,  per  a  celebrar  el 
proper  dia  1 7,  una  cursa  atlètica  per  diversos  carrers  de  la  Vila,  d'acord  amb  les 
indicacions  que  figuren  en  l'informe  del  Cap  de  la  Policia  Municipal. 

DONAR  COMPTE  de  la  Resolució  de  la  Direcció  General  d'Administració  Local 
de  la  Generalitat,  per  la  qual  s'aprova  el  Reglament  del  Cementiri  Municipal. 

APROVAR  la  petició  del  Sr.  Josep  M.a  Vidal  i  Puig,  perquè  es  col·loqui  un  punt 
de  llum  en  l'Avinguda  Kennedy.  En  el  seu  moment  es  presentarà  la  corresponent 
proposta  de  despeses. 

APROVAR  la  proposta  d'autoritzar  al  Consell  de  Joves  del  Masnou,  per  a  uti¬ 
litzar  el  local  municipal  del  carrer  de  Monturiol  n.°  3  (Edifici  de  Correus),  amb  ei  fi 
de  realitzar  les  seves  reunions  els  dijous  de  cada  setmana,  condicionant-la  a  que 
es  deixarà  en  suspens,  sempre  i  quan  l'Ajuntament  necessiti  el  local  assenyalat. 

APROVAR  la  proposta  del  quadre  de  multes  per  infracció  del  Codi  de  la  Circu¬ 
lació  i  de  l'Ordenança  Municipal  de  la  Policia  Urbana,  tal  i  com  ha  estat  presentat. 
A  proposta  del  Sr.  Serra,  s'acorda  recomenar  a  la  Policia  Municipal,  un  tacte  espe¬ 
cial  al  posar  denúncies  de  trànsit. 

VISTA  la  proposta  de  la  Comissió  de  Sanitat  per  a  establir  un  compromís  de 
consignar  en  el  Pressupost  de  l'any  1 983,  la  quantitat  de  2.500.000  de  pessetes 
per  a  la  compra  del  material  necessari  per  la  Sala  d'Autòpsies  del  Cementiri  Muni¬ 
cipal.  S'ACORDA  que  s'inclogui  en  la  propera  sessió  que  celebri  l'Ajuntament  Ple 
per  ésser  de  la  seva  competència. 

Obert  el  torn  de  Precs  i  Preguntes  per  part  de  la  Presidència  es  produeixen  les 
següents  intervencions: 

El  Sr.  Aran  informa  dels  actes  preparats  en  homenatge  al  Sr.  Llop  en  motiu  de 
complir  1 00  anys  i  de  la  petició  de  la  Comissió  organitzadora  de  col·laboració  eco¬ 
nòmica  per  a  una  representació  teatral. 

La  Sra.  Giralt  demana  informe  sobre  un  escrit  tramès  a  les  Guarderies  sobre 
Transport  Escolar.  Informa  el  Sr.  Aran  que  no  s'ha  fet  altra  cosa  que  traslladar 
l'informe  de  la  Generalitat. 

El  Sr.  Tarrida  pregunta  pels  Carnets  de  Protecció  Civil  que  s'han  expedit  i  si  se 
n'ha  lliurat  algun  a  personal  de  fora  d'aquesta  Villa,  per  considerar  que  solament 
han  de  formar  part  del  Cos  de  Voluntaris  de  Protecció  Civil  veïns  del  Masnou. 

El  Sr.  Rossell  informa  que  s'han  expedit  uns  20  carnets,  i  que  es  va  fer  amb 
urgència  per  a  col·laborar  amb  el  Servei  de  Protecció  Civil  de  Barcelona,  en  ocasió 
de  la  visita  del  Papa.  El  Sr.  Serra  diu  que  considera  necessari  el  formalitzar  un  con¬ 
tracte  i  una  assegurança  als  voluntaris  de  Protecció  Civil,  de  manera  semblant  al 
que  ha  fet  l'Ajuntament  de  Barcelona. 

FORA  DE  L'ORDRE  DEL  DIA  I  PRÈVIA  DECLARACIÓ  D'URGÈNCIA, 

ES  VAN  ADOPTAR  ELS  SEGÜENTS  ACORDS: 

APROVAR  la  rectificació  del  Padró  Municipal  d'Habitants  el  31  de  març  del 


1 982,  amb  el  següent  resum: 

Població  de  dret  en  1  -3 1  -8 1  . .  1 4.522 

Altes  fins  el  31-3-82 . .  517 

Baixes  fins  el  31-3  82  . .  276 

Població  de  dret  en  31 -3-82  .  14.763 

APROVAR  la  proposta  de  contractar  els  serveis  de  Sr.  Francesc  Blanchart  i 
Sabater  com  a  Monitor  d'Educació  Física,  per  un  període  de  cinc  setmanes,  amb* 
càrrec  a  la  partida  d'Esports  del  Pressupost  Ordinari. 

PERMANENT,  del  dia  19  de  novembre  del  1982. 

ACORDS  PRESOS: 

APROVAR  la  convocatòria  de  dues  places  de  Guàrdia  de  la  Policia  Municipal, 
vacants  en  la  plantilla  mitjançant  oposició  lliure.  APROVAR  les  bases  de  convoca¬ 
tòria  presentades  per  la  Comissió  de  Governació,  procedint  a  la  seva  publicació  en 
el  Butlletí  Oficial  de  la  Província  i  el  compliment  de  tots  els  tràmits  reglamentaris.. 

APROVAR  l'informe  de  la  Comissió  de  Governació  en  relació  amb  el  contracte 
de  manteniment  del  servei  d'enllumenat  públic  municipal,  i  de  les  gestions  a  realit¬ 
zar  per  a  municipalitzar  el  servei. 

APROVAR  la  proposta  de  destinar  70.000  pessetes  del  Pressupost  d'Ense¬ 
nyament  per  a  destinar-les  a  cobrir  el  dèficit  existent  d'ensenyament  de  la  llengua 
catalana  a  les  Escoles  Públiques  de  la  Vila,  d'acord  amb  l'informe  de  la  Comissió 
d'Ensenyament. 

ENCARREGAR  a  l'enginyer  Sr.  Joan  Jover  i  Diaz,  el  projecte  tècnic  per  a  la 
instal·lació  de  l'enllumenat  públic  en  els  carrers  de  Puerto  Rico,  Uruguay  i  Vene¬ 
çuela.  ENCOMENAR  que  el  dit  projecte  es  realitzi  amb  caràcter  d'urgència  en  el 
termini  màxim  de  quinze  dies. 

•  i 

ESTIMAR  les  sol·licituds  d'exempció  per  als  serveis  de  clavegueram  i  recollida 
de  deixallles,  presentades  pels  senyors  Joan  Pujades  i  Subirana,  Encarnació  Martí¬ 
nez  i  Ribera,  Joan  Budo  i  Palay,  Aurèlia  Sayez  i  Ribas,  Antonio  Mateu  i  Cabané,  An¬ 
drés  Andreo  i  Melgar,  Ciriac  Uriel  i  Garcia  i  M.a  Carme  Ortiz  i  Morales,  per  reunir 
tots  ells  les  condicions  mínimes  establertes  en  l'acord  de  l'Ajuntament  Ple  de  data 
26-2-82.  ACORDAR  també  la  devolució  dels  imports  que  hagin  estat  pagats  si  bé 
és  indispensable  el  justificant  d'haver  efectuat  el  dit  pagament. 

L'exempció  concedida  és  vigent  per  l'exercici  econòmic  de  l'any  1 982,  podent 
ésser  renovada,  a  través  d'una  nova  sol·licitud  abans  del  dia  31  de  desembre  del 
1982. 

-ft 

Obert  el  torn  de  Precs  i  Preguntes  per  part  de  la  Presidència  es  produeixen  les 
següents  intervencions: 

La  Sr.  Giralt  demana  que  es  faci  a  mans  a  la  Comisió  de  Cultura  un  plànol  de 
les  parades  dels  autobusos  de  la  Vila. 

La  Sra.  Giralt  informa  de  l'oferiment  de  cessió  d'ús  d'un  local  en  el  carrer 
d'Almeria  per  a  activitats  culturals  d'un  grup  juvenil  de  la  zona  de  Maricel. 

El  Sr.  Tarrida  demana  que  per  la  Comissió  que  correspongui  es  presenti  la 
proposta  d'Ordenança  Fiscal  per  l'ús  de  les  instal·lacions  del  polisportiu  en 
construcció. 

El  Sr.  Tarrida  demana  que  es  resolgui  l'assumpte  de  les  voreres  d'accés  al 
Col.legi  Lluís  Millet  i  proposa  la  realització  per  contribucions  especials.  El  Sr.  Alcal¬ 
de  ordena  que  es  faci  un  informe  tècnic  i  jurídic  de  l'assumpte. 

El  Sr.  Tarrida  pregunta  si  està  encarregat  l'estudi  de  funcionament  del  polis¬ 
portiu  en  construcció  ja  que  és  urgent,  per  poder  senyalar  en  el  proper  pressupost, 
les  despeses  de  manteniment  i  funcionament  de  les  instal·lacions. 

El  Sr.  Tarrida  informa  que  el  sistema  de  redacció  de  projectes  d'urbanització 
de  carrers  no  funciona,  i  demana  que  es  torni  al  sistema  anterior.  El  Sr.  Alcalde 
indica  que  abans  d'adoptar  una  solució  es  realitzi  una  informació  completa  de  l'as¬ 
sumpte  pel  Sr.  Secretari. 

>N FORMACIÓ  DE  L'ALCALDIA 

El  Sr.  Alcalde-President  informa  sobre  els  següents  assumptes: 

1 De  la  reunió  celebrada  a  Mataró  el  dia  1 8  amb  els  representants  dels  Municipis 
de  la  Vall  de  Sant  Mateu,  on  es  va  tractar  de!  projecte  de  la  planta  de  tractament  i 
eliminació  de  residus  sòlids  urbans,  del  qual  se'n  presentarà,  en  un  breu  termini,  un 
estudi  complet. 

També  es  tractà  del  problema  de  la  manca  de  cabal  d'aigüa  a  la  subcomarca,  í  el 
projecte  de  canvi  de  bombes  per  augmentar  la  força  d'impulsió  de  l'aigua,  amb  la 
qual  cosa  es  pensa  solucionar  el  dèficit  d'aquest  element. 

2. -  De  la  inclusió  d'aquest  municipi  en  la  relació  de  municipis  afectats  en  les 
recentes  inundacions  publicades  en  el  Butlletí  Oficial  de  l'Estat  i  es  decideix  que 
passi  a  les  comissions  de  Governació  i  Sanitat  per  a  ser  informat. 

3. -  De  la  promesa  de  la  Generalitat  de  lliurar  el  nou  edifici  del  Col.legi  de  Ferrer  i 
Guàrdia  a  finals  d'any  si  no  surt  cap  imprevist. 

4. -  De  la  reunió  celebrada  el  passat  dia  1 8  pels  representants  dels  Partits  Polítics, 
amb  l'equip  redactor  del  Pla  General,  i  en  la  qual  varen  quedar  resolts  alguns  dels 
seus  punts.  Es  quedà  en  celebrar  nova  reunió  el  proper  dijous. 

5  -  Del  principi  d'acord  amb  l'Ajuntament  d'Alella  per  a  la  dotació  de  terrenys  de 
reserva  per  a  la  futura  construcció  d'un  Cementiri  mancomunat  entre  els  dos 
Municipis. 

6. -  De  les  gestions  realitzades  amb  l'Alcalde  de  Teià  per  a  la  possible  construcció 
d'una  pista  d'atletisme  i  altres  usos  esportius,  per  utilitzar-lo  conjuntament  els  dos 
Municipis  veïns. 

7. -  De  l'estat  de  l'avantprojecte  del  nou  Mercat  i  Centre  Cívic  i  d'un  altre  projecte 
de  tipus  esportiu. 

8. -  De  l'aprovació  de  la  Comissió  d'Urbanisme  de  Barcelona  del  projecte  tècnic  de 
Guarderia  Infantil,  per  tant  s'inclourà  en  la  propera  reunió  de  l'Ajuntament  Ple  la 
proposta  de  sol·licitar  l'expropiació  d'urgència. 

9. -  També  donar  compte  de  l'aprovació  pel  mateix  Organisme,  del  projecte  tècnic 
de  desplaçament  de  la  línia  elèctrica  d'alta  tensió  en  la  zona  del  Polisportiu. 

FORA  DE  L'ORDRE  DEL  DIA  I  PRÈVIA  DECLARACIÓ  D'URGÈNCIA, 

ES  VA  ADOPTAR  EL  SEGÜENT  ACORD: 

ADJUDICAR,  en  principi,  i  condicionat  a  les  converses  que  es  mantindran 
amb  la  companyia  adjudicatària,  les  assegurances  de  responsabilitat  civil,  vehicles 
i  edificis  d'aquest  Ajuntament  a  la  companyia  CRESA.  En  la  propera  sessió  es 
presentarà  proposta  amb  el  riscs  assegurats,  i  preus  que  resultin  definitius  a  la 
vista  de  les  converses  esmentades. 

PERMANENT,  del  dia  26  de  novembre  del  1982. 

ACORDS  PRESOS: 

DONADA  COMPTE  de  la  proposta  del  Tribunal  Qualificador  del  Concurs  cele¬ 
brat  el  passat  dia  23  dels  corrents,  per  a  cobrir  en  propietat  la  plaça  d'Oficial  de  la 
Policia  Municipal,  s'acorda  per  cinc  vots  a  favor  i  un  en  contra,  nomenar  per 
ocupar  aquesta  plaça  el  Sr.  Evarist  Santamartina  i  Redondo,  amb  els  drets  i  deures 
inherents  al  seu  càrrec. 

QUEDAR  ASSABENTATS  de  l'escrit  de  la  Comissió  de  Preus  de'Catalunya  de 
data  1  7  dels  corrents  en  el  qual  comuniquen  la  resolució  presa  de  senyalar  com  a 
tarifa  del  subministrament  d'aigües  Meia  S.L.,  la  quantitat  de  31  pessetes  el  metre 
cúbic,  i  que  passi  a  l'Ajuntament  Ple  per  tràmit  d'urgència  per  si  es  considera  el 
presentar  recurs  de  reposició  contra  l'esmentada  resolució. 

DONAR  COMPTE  de  l'avantprojecte  del  Casal  de  la  Joventut  presentat  pel 
Consell  de  Joves  del  Masnou,  i  acordar  que  es  sotmeti  a  la  sessió  de  l'Ajuntament 
Ple  pel  procediment  d'urgència,  una  vegada  incorporades  les  modificacions  con- 
sensuades  pels  Partits  Polítics  de  representació  municipal  i  el  propi  Consell. 

Obert  el  Torn  de  Precs  i  Preguntes,  es  produeixen  les  següents  intervencions: 

El  Sr.  Serra  manifesta  que  està  poc  enllumenada  l'entrada  de  Can  Mandri,  in¬ 
formant  el  Sr.  Alcalde  que  està  en  projecte  la  col·locació  de  l'enllumenat  idoni. 

El  Sr.  Tarrida  demana  la  col·locació  de  comptadors  en  reactive  de  l'enllumenat 
públic,  ja  que  pot  representar  un  estalvi  aproximat  del  27%  de  l'import  de  les  fac¬ 
tures.  Es  sotmet  l'assumpte  al  Servei  de  Manteniment  perquè  activi  la  resolució 
del  problema. 

FORA  DE  L'ORDRE  DEL  DIA  I  DESPRÉS  DE  DECLARAR  LA  SEVA  URGÈNCIA, 

ES  VA  ADOPTAR  EL  SEGÜENT  ACORD: 

DONADA  COMPTE  de  les  propostes  presentades  per  set  Companyies  d'Asse- 
gurances  per  a  contractar  les  Assegurances  Municipals  pel  període  que  queda  fins 
a  final  d'aquest  any  i  les  de  l'any  1983,  i  vist  per  la  quantia  es  pot  realitzar 
directament,  s'acorda  el  següent:  è 

CONTRACTAR  directament  amb  la  Companyia  "CRESA-ASSEGURADORA 
IBÈRICA''  les  assegurances  de  responsabilitat  civil,  ordinador,  accidents  indivi¬ 
duals,  vehicles  i  edificis  municipals,  pel  període  comprès  entre  la  caducitat  de  les 
assegurances  actuals,  i  el  31  de  desembre  del  1982,  per  la  quantitat  total  de 
1  61 .1 03  pessetes. 

CONTRACTAR  directament  les  mateixes  assegurances  amb  l'esmentada 
Companyia  per  a  l'any  1 983,  en  les  següents  quantitats: 

ASSEGURANÇA  PESSETES 

Responsabilitat  Civil  General . .  1  78.790 

Instal·lacions  i  equipaments  electrònics  (Ordinador)  ....  38.420 

Voluntari  d'automòbils  municipals . .  1  7.91 2 

Combinat  d'oficines  i  despatxos . .  285.998 

Accidents  individuals  d'empleats  municipals  i 

membres  de  la  Corporació  .  445.428 

PERMANENT,  del  dia  3  de  desembre  del  1982. 

ACORDS  PRESOS: 

DEIXAR  SOBRE  LA  TAULA,  la  petició  de  l'Associació  de  Veïns  de  la  Plaça  de 
Ramon  i  Cajal,  per  a  l'ús  d'un  local  de  propietat  municipal  situat  en  la  mateixa 

Plaça  i  que  pel  Secretari,  s'elabori  un  informe  jurídic  sobre  la  cessió  d'ús  d'aquest 
local. 

APROVAR  l'informe  de  la  Comissió  de  Governació  en  relació  amb  l'escrit  tra¬ 
mès  pel  Claustre  de  Professors  del  Col·legi  Rosa  Sensat  i  traslladar-lo  a  aquest 
Centre  Escolar. 

ENCARREGAR  a  l'Arquitecte  Municipal  Sr.  Josep  M.a  Gutiérrez,  un  avantprojecte 
en  el  qual  se  senyalin  les  mides  òptimes  per  adaptar  la  pista  de  Bàsquet,  situada 
en  el  Camp  Municipal  d'Esports  a  una  pista  d'Hockei  i  l'estudi  de  la  qualitat  del 
formigó  de  la  part  actual  per  a  la  seva  pràctica  sobre  patins. 

Obert  el  torn  de  Precs  i  Preguntes  per  part  de  la  Presidència,  es  produeixen  les 
següents  intervencions: 

El  Sr.  Aran  pregunta  perque  no  s'ha  instal·lat  el  comptador  de  reactive  en  el 
quadre  d'enllumenat  públic  i  no  s'han  plantat  els  arbres  previstos  en  el  projecte 
d'urbanització  de  l'avinguda  de  Joan  XXIII.  S'acorda  que  passi  l'assumpte  a  infor¬ 
me  dels  Serveis  tècnics. 

% 

El  Sr.  Aran  demana  que  siguin  substituïts  els  arbres  que  no  han  crescut  i  els 
trencats.  Informa  el  Sr.  Serra  que,  en  relació  amb  els  arbres  que  no  han  brotat  s'ha 
retingut  el  pagament  de  la  factura  fins  que  siguin  substituïts. 

El  Sr.  Aran  informa  de  la  concessió  d'una  subvenció  de  2.894.000  pessetes, 
per  part  de  la  Generalitat  per  al  tercer  Pla  d'ocupació  comunitari  i  demana  als 
companys  de  comissió  que  aportin  suggerències  de  les  obres  que  es  poden  realit¬ 
zar  amb  aquest  fons. 

També  informa  el  Sr.  Aran  que  ha  estat  convocat  per  la  Generalitat  per  a  celebrar 
una  réunió  relacionada  amb  l'Atur  juvenil. 

El  Sr.  Tarrida  pregunta  si  concedeixen  a  aquesta  Vila  la  ràdio  municipal,  i 
contesta  el  Sr.  Aran  que  encara  no  se'n  sap. res  oficialment,  però  hi  ha  esperances 
que  la  concedeixin. 

INFORMACIÓ  DE  L'ALCALDIA 

El  Sr.  Alcalde-President  informa  de  l'escrit  rebut  de  l'ajuntament  de  Mataró  en 
relació  a  l'acord  a  adoptar  per  l'Ajuntament  Ple,  d'adhesió  a  la  construcció  de  la 
planta  de  tractament  de  deixalles  i  a  la  creació  de  la  Mancomunitat  que  ha  de  diri¬ 
gir-la  en  el  futur. 

Informa  el  Sr.  Alcalde  la  documentació  rebuda  com  a  conseqüència  de  la 
declaració  d'aquesta  Vila  com  a  zona  catastròfica,  quedant  en  elaborar  un  estudi 
dels  danys  ocasionats  a  la  Riera  de  Teià,  emissari  submarí  i  platja.  S'acorda  d'in¬ 
cloure  també  la  financiació  de  l'obra  de  la  cobertura  del  Torrent  de  Bonaventura 

Bassegoda. 

També  informa  el  Sr.  Alcalde  de  la  reunió  mantinguda  amb  el  Sr.  Ruiz  Vallés, 
Cap  de  l'Equip  Redactor  del  Pla  Comarcal  i  Sr.  Gerard  Gelon,  Cap  de  Servei  de 
Costes  de  la  Generalitat,  en  relació  a  un  estudi  que  està  portant  a  terme  aquest  or¬ 
ganisme  per  a  la  recuperació  de  la  platja  entre  El  Masnou  i  Premià  de  Mar. 

.  FORA  DE  L'ORDRE  DEL  DIA  I  PRÈVIA  DECLARACIÓ  D'URGÈNCIA, 

ES  VAREN  ADOPTAR  ELS  SEGÜENTS  ACORDS; 

B 

DONAR  COMPTE  de  la  Resolució  de  la  Direcció  General  d'Administració  Local 
de  la  Generalitat  segons  la  qual  s'aprova  el  Reglament  de  la  Policia  Municipal 
d'aquesta  Vila,  amb  observacions  a  la  redacció  dels  articles  63  al  76  i  78  i  79  rel 
Reglament  d'aquest  Ajuntament. 

VISTA  lla  sol·licitud  del  Partit  de  Socialistes  de  Catalunya  (P.S.C.-P.S.O.E.)  en  el 
qual  demanen  l'ús  del  primer  pis  de  l'edifici  municipal  de  Can  Mandri,  cada  dimarts 
no  festiu  dels  mesos  de  desembre  de  1 982  i  gener  del  1  983,  després  d'un  extens 
debat,  s'acorda  que  l'assumpte  quedi  sobre  la  taula,  perquè  torni  a  votar-se  a  la 
primera  reunió  que  celebri  aquesta  Comissió  Permanent. 

PERMANENT,  del  dia  10  de  desembre  del  1982. 


ACORDS  PRESOS: 

DONAR  COMPTE  de  la  proposta  de  la  Comissió  de  Governació  per  a  la  con¬ 
tractació  per  l'Ajuntament  Ple  del  servei  de  recollida  de  deixalles  per  l'any  1 983. 

_  fc 

DONAT  COMPTE  de  la  dimissió  presentada  pel  Cap  d'Operacions  de  Protec¬ 
ció  Civil,  Sr.  Josep-Manuel  Mercader  i  Cortina,  com  a  conseqüència  de  la  reunió  de 
la  Junta  Local  de  Protecció  Civil  del  passat  dia  4  dels  corrents. 

DONAR  COMPTE  del  projecte  definitiu  i  lliurat  per  la  Generalitat  per  a  la  cons¬ 
trucció  del  Centre  d'Assistència  Primària  d'aquesta  Vila. 

m 

DONAR  COMPTE  de  l'informe  de  l'Arquitecte  Municipal  en  relació  amb  les 
dues  alternatives  per  a  la  construcció  d'un  mur  en  el  pati  del  Col·legi  Lluís  Millet, 

ACORDAR  requerir  amb  anticipació  el  pagament  de  les  Contribucions  Espe¬ 
cials  generades  per  les  obres  d'urbanització  del  carrer  de  Palma  de  Mallorca. 

Obert  el  torn  de  Precs  i  Preguntes  per  part  de  la  Presidència  es  produeixen  les 
següents  intervencions: 

La  Sra.  Giralt  demana  que  es  resolguin  els  problemes  sorgits  per  a  la  cessió 
d'ús  d'un  local  en  el  carrer  d'Almeria  n.°  1 4  i  que  està  pendent  d'un  informe  legal. 

La  Sra.  Giralt  informa  del  programa  d'actes  preparats  per  la  Comissió  de 
Cultura  per  a  las  festes  de  Nadal  i  Cavalcada  de  Reis. 

* 

El  Sr.  Serra  demana  que  el  Servei  de  Manteniment  netegi  el  solar  que  serveix 
de  pati  a  les  aules  d'ensenyament  d'adults  del  carrer  de  Mossèn  Cinto  Verdaguer 
n.°53. 

El  Sr.  Tarrida  informa  que  pels  Tècnics  de  la  Generalitat  s'està  realitzant  un 
Inventari  de  Béns  del  Museu  Municipal. 

El  Sr.  Aran  informa  de  la  reunió  celebrada  a  Barcelona  en  relació  amb  l'atur 
juvenil  i  de  la  concessió  a  aquesta  Vila  d'una  subvenció  de  861.000  pessetes  per 
a  destinar-la  a  l'atur  juvenil. 

El  Sr.  Aran  informa  que  el  Cap  de  la  Policia  Municipal  ha  estat  inscrit  a  un  curs 
sobre  Policies  Locals  que  es  farà  a  Vitòria.  Les  despeses  de  matrícula  seran  abona¬ 
des  per  la  Generalitat,  essent  per  compte  de  l'Ajuntament  les  despeses  de  viatge  i 
estatge  de  cinc  dies. 

ASSUMPTES  PENDENTS  DE  LA  SESSIÓ  ANTERIOR. 

VIST  l'escrit  del  Partit  dels  Socialistes  de  Catalunya  (P.S.C.-P.S.O.E.),  en  el  qual 
demanen  autorització  per  ocupar  durant  els  dimarts  dels  mesos  de  desembre  del 
1  982  i  gener  del  1 983,  un  local  de  l'edifici  de  Can  Mandri,  pendent  de  la  sessió 
anterior.  El  Sr.  Aran  demana  que  quedi  l'assumpte  sobre  lla  taula  per  absència  del 
Sr.  Alcalde,  i  com  a  President  de  la  sessió  no  ho  declara  d'urgència. 

El  Sr.  Tarrida  protesta  per  no  ésser  declarat  d'urgència  perquè  el  retard  en  la 

resolució  de  la  petició,  està  perjudicant  el  programa  d'utilització  del  local  que  esta¬ 
va  previst  pel  passat  dia  7. 

El  Sr.  Secretari  informa  que,  a  petició  d'un  membre  de  la  Comissió  Permanent  el 
tema  queda  sobre  la  taula,  si  el  President  no  ho  declara  d'urgència. 

-22- 


PERMANENT,  del  dia  1 7  de  desembre  del  1982. 

ACORDS  PRESOS: 

LLEGIT  l'escrit  de  l'Assemblea  Local  del  Partit  de  "Nacionalistes  d'Esquerra" 
on  expressa  la  seva  preocupació  pels  fets  del  Port  de  Premià  de  Mar,  s  acorda 
contestar-lo  en  el  següent  sentit:  Aquest  Ajuntament  té  coneixement  dels  fets  que 
es  senyalen  en  el  seu  escrit  i  està  en  contacte  amb  l'equip  redactor  del  Pla  Gene¬ 
ral  d'aquest  Municipi  i  el  de  Premià  de  Mar,  i  amb  la  Direcció  General  de  Ports  i 
Costes  de  Catalunya,  perquè  no  s'adopti  cap  solució  que  pugui  perjudicar  la  platja 
del  Masnou.  Aquest  últim  Organisme  ha  començat  a  realitzar  uns  estudis  previs 
per  a  l'ordenació  de  la  costa  entre  el  Port  Esportiu  del  Masnou  i  l.'embarcador  de 
Premià  de  Màr,  amb  el  coneixement  d'aquest  Ajuntament. 

També  s'acorda  dirigir  un  escrit  a  l'Ajuntament  de  Premià  de  Mar,  demanant 
una  còpia  del  projecte  del  Port  Esportiu  o  facilitats  per  a  examinar-lo. 

APROVAR  la  liquidació  de  l'Enginyer  Municipal  pel  trencament  d'un  mirall  en 
el  carrer  de  Sant  Felip,  i  que  s'eleva  a  la  quantitat  de  1 9.370  pessetes. 

DONAR  COMPTE  del  projecte  de  Concert  Fiscal  sol·licitat  pel  Sr.  Josep  Gar- 
gallo  i  Fernàndez  en  nom  dels  venedors  de  la  Plaça  Mercat,  per  a  la  recaptació  de 
la  taxa  de  recollida  de  deixalles  i  que  es  sotmeti  a  la  Comissió  d'Hisenda  amb  el  fi 
de  concretar  els  termes  del  concert. 

APROVAR  el  contracte  de  manteniment  de  l'Ordinador,  amb  l'Empresa  Hispa- 
no  Olivetti  S.  A.,  des  del  mes  d'octubre  del  1982  a  setembre  del  ]983,  per  a  la 
quantitat  total  de  605.990  pessetes. 

APROVAR  el  pagament  amb  justificant  de  les  depeses  de  la  festa  de  Reis,  i 
incloure'l  en  el  Pressupost  Ordinari  del  1 983,  i  que  s'abonarà  dins  de  la  primera 
setmana  del  mes  de  gener  de  l'any  1 983. 

Obert  el  Torn  de  Precs  i  Preguntes,  es  produeixen  les  següents  intervencions: 

La  Sra.  Giralt  demana  la  possibilitat  de  netejar  un  tros  de  la  platja  per  a  la 
realització  d'algunes  activitats  escolars  dels  Col·legis  de  la  Vila,  i  la  neteja  de  les  ai¬ 
gües  i  dels  envasaments  després  de  les  riuades.  Passa  al  Servei  de  Manteniment 
perquè  estudiï  la  repercusió  econòmica  de  la  petició. 

La  Sra.  Giralt  exposa  el  mal  efecte  que  fan  les  evacuacions  dels  gossos  a  la 
via  pública  i  demana  que  es  prengui  alguna  mesura.  Es  tramet  la  petició  a  la 
Comissió  de  Sanitat,  qui  en  aquest  moments  està  treballant  sobre  la  problemàtica 
de  la  recollida  dels  gossos  abandonats. 

El  Sr.  Rossell  demana  que  es  realitzi  una  inspecció  en  els  Bars  de  Categoria 
inferior,  i  que  fan  altres  serveis.  Es  tramet  a  la  Comissió  d'Hisenda,  per  a  la  reper¬ 
cusió  que  pugui  representar  en  l'Impost  de  Despeses  Suntuàries. 

El  Sr.  Aran  demana  que  s'aclareixi  la  nota  publicada  en  els  diaris  segons  la 
qual  diu  que  s'ha  concedit  una  emissora  de  F.M.  en  aquesta  Vila,  sense  coneixe¬ 
ment  de  l'Ajuntament. 

El  Sr.  Aran  exposa  la  conveniència  de  canviar  el  protocol  subscrit  amb  l'Asso¬ 
ciació  de  Pares  del  Col.legi  Lluís  Millet  i  de  la  possibilitat  que  l'esmentada  Associa¬ 
ció  urbanitzi  el  terreny  comprès  entre  la  pista  i  el  mur  a  construir.  Es  sotmet  a  la 
Comissió  d'Urbanisme  perquè  els  Serveis  Tècnics  informin  sobre  l'assumpte. 

El  Sr.  Aran  minifesta  que  fa  dues  sessions  va  demanar  suggerències  d'obres  a 
realitzar  amb  càrrec  als  fons  de  l'Ocupació  Comunitària.  El  Sr.  Serra  contesta  que 
ho  està  estudiant  una  Comissió  d'Urbanisme. 

INFORMACIÓ  DE  L'ALCALDIA 

El  Sr.  Alcalde  presenta  a  la  Comissió  Permanent  l'esboç  del  que  pot  ésser  el 
llibre  del  Masnou,  i  informa  de  la  reunió  celebrada  amb  l'equip  redactor. 

ASSUMPTES  PENDENTS  DE  LA  SESSIÓ  ANTERIOR 

Vist  l'escrit  del  Partit  dels  Socialistes  de  Catalunya  (P.S.C.-P.S.O.E.),  en  el  qual 
demanen  autorització  per  ocupar  un  local  de  l'edifici  de  Can  Mandri  durant  els 
mesos  de  desembre  i  gener  proper,  s'acorda  desestimar-lo  per  tres  vots  a  favor  i 
tres  en  contra,  decidint  amb  el  seu  vot  de  qualitat  l'Alcalde-President,  i  justificant 
la  postura  del  seu  Grup  ja  que  es  tracta  d'una  petició  d'utilització  sistemàtica  d'un 
local  de  servei  públic  per  a  un  Partit  Polític. 

ADJUDICAR  PER  CONTRACTACIÓ  DIRECTA  a  l'Empresa  Obres  i  Construc¬ 
cions  J.  Puig,  les  obres  de  construcció  de  murs  laterals  de  formigó  armat  i  frontal 
amb  talut  i  formigó  projectat,  per  a  contenció  de  terres  en  el  pati  del  Col·legi  Lluís 
Millet,  segons  projecte  i  estudi  econòmic  formulat  per  l'Arquitecte  Municipal  Sr. 
José  M.a  Gutiérrez  i  Noguera,  pel  preu  total  de  3.065.907  pessetes. 

PERMANENT,  del  dia  23  de  desembre  del  1982. 


ACORDS  PRESOS: 

VIST  l'escrit  de  l'Ajuntament  de  Vilanova  i  la  Geltrú  en  el  qual  comuniquen  l'erec¬ 
ció  d'un  monument  al  qui  fou  President  de  la  Generalitat  de  Catalunya,  Honorable 
senyor  Francesc  Macià,  s'acorda  l'adhesió  d'aquest  Ajuntament  a  l'iniciativa  i 
col·laborar  amb  un  ajut  econòmic  de  5.000  pessetes. 

DONAR  COMPTE  de  l'Inventari  de  Béns  Municipals  que  s'ha  de  sotmetre  a  la 
propera  sessió  de  l'Ajuntament  Ple. 

DONAR  COMPTE  de  l'escrit  tramès  pel  Sr.  Jesús  Hernàndez  agraint  el 
comportament  del  Guàrdia  de  la  Policia  Municipal  Sr.  Antoni-Bautista  Sànchez  i 
Garcia. 

*  * 

VISTA  la  publicació  de  l'oposició  restringida  convocada  per  a  cobrir  una  plaça 
vacant  d'Auxiliar  Administratiu,  i  les  tres  sol·licituds  presentades  així  com  l'informe 
del  Secretari,  s'acorda: 

1.ef)  Admetre  a  l'oposició  a  les  dues  Auxiliars  amb  contracte  Administratiu  senyo¬ 
retes  Pilar  Buch  i  Pedret  i  Pilar  Benito  i  Piedrafita. 

2.on )  Excloure  el  Sr.  Jordi  Ballesta  i  Belmonte,  per  trobar-se  subjecte  a  contracte 
laboral. 

ENCARREGAR  a  l'Enginyer  Municipal  Sr.  Joan  Jover  i  Diaz,  la  redacció  del 
projecte  d'enllumenat  del  carrer  d'Almeria,  complementari  de  les  obres  d'urbanit¬ 
zació  que  actualment  s'estan  portant  a  terme,  en  aquest  carrer. 

APROVAR  el  pagament  del  20%  del  preu  de  l'adjudicació  de  les  obres  del 
projecte  de  conversió  en  subterrani  d'un  tram  de  línees  de  25  Kv,  pels  carrers  de 
Fray  Juníper  Serra  i  Ciutat  de  Sant  Sebastià,  a  l'empresa  Forces  Elèctriques  de 
Catalunya  S.A.,  i  que  puja  la  quantitat  de  639.677  pessetes,  tenint  en  compte  que 
en  el  moment  de  l'adjudicació  d'aquesta  obra  per  contractació  directa,  quedava 
establert  en  les  clàusules  addicionals  del  conveni  signat,  el  dit  pagament  a  fí  de 
començar  l'obra  esmentada. 

Obert  el  torn  de  Precs  i  Preguntes,  per  part  de  la  Presidència  es  produeixen  les 
següents  intervencions: 

La  Sra.  Giralt  eleva  el  prec  de  l'Auxiliar  de  Bibliotecària  per  a  poder  tancar  la 
Biblioteca  Municipal,  les  vigílies  de  Nadal  i  Any  Nou,  estant-hi  d'acord  tots  els  as¬ 
sistents: 

La  Sra.  Giralt  demana  que  la  instal·lació  dels  llums  del  carrer  de  Buenos  Aires, 
aprovada  fa  1 5  dies,  es  realitzi  abans  de  la  Cavalcada  de  Reis. 

El  Sr.  Aran  demana  que  l'expedient  d'infracció  urbanística  del  Sr.  Serrano,  que 
va  quedar  sobre  la  taula,  passi  a  la  propera  sessió  de  la  Comissió  Permanent. 

El  Sr.  Aran  eleva  pregunta  del  Concejal  Sr.  Ferrero,  en  relació  a  la  plantació 
d'un  arbre  en  una  vorera  del  carrer  de  Ciutat  Jardí,  en  període  drurbanització. 

S'informa  que  està  previst  l'eixamplament  de  la  vorera. 

També  per  part  del  Sr.  Aran  eleva  un  prec  del  Sr.  Ferrero  de  col·locar  dos 
miralls  reflectors  de  tràfic  en  dues  corbes  molt  perilloses  de  l'avinguda  Verge  de 
Núria. 

El  Sr.  Alcalde  convida  a  tots  els  membres  de  la  Corporació  a  fer  un  sopar  de 
germanor,  a  mode  de  comiat  en  el  govern  municipal  a  causa  de  la  proximitat  de 
les  eleccions.  Aquest  sopar,  que  abonarà  cada  assistent  la  quantitat  que  li  corres¬ 
pongui,  s'acorda  fer-lo  el  proper  dia  1 4  de  gener. 

ASSUMPTE  SOBRE  LA  TAULA  DE  LA  SESSIÓ  ANTERIOR 

VISTA  la  petició  de  l'Associació  de  Veïns  de  la  PI.  Ramon  i  Cajal  per  ocupar  el 
local  municipal  situat  en  el  número  6  de  l'esmentada  plaça,  s'acordà  autoritzar-la 
durant  3  dies  a  la  setmana  i  pel  termini  d'un  any,  amb  la  condició  que  es  presentin 
a  l'Ajuntament  els  dies  i  l'horari  que  desitgen  ocupar-lo. 

FORA  DE  L'ORDRE  DEL  DIA  I  PRÈVIA  DECLARACIÓ  D'URGÈNCIA, 

ES  VAREN  ADOPTAR  ELS  SEGÜENTS  ACORDS: 

ASSIGNAR  al  personal  laboral  de  neteja  pública  i  d'edificis  i  de  recollida  de 
deixalles  que  es  trobés  en  nòmina  el  31.12.1981,  un  augment  de  les  seves  retri¬ 
bucions  del  3,4  %  en  compliment  del  acords  de  l'A.N.E. 


PERMANENT,  del  dia  30  de  desembre  del  1982. 

ACORDS  PRESOS 

APROVAR  l'adquisició  de  fitxes  a  l'empresa  Otagem  S.  A.  per  a  la  verificació  de 
dades  en  el  cens  electoral  de  la  Vila  amb  la  finalitat  de  què  tota  persona  inclosa  en 
el  Cens  pugui  comprovar  l'exactitud  de  dades  i  en  cas  d'error,  presentar  la  recla¬ 
mació  que  calgui.  S'ha  de  tenir  en  compte  que  la  seva  confecció  serà  a  càrrec  de 
l'esmentada  empresa. 

QUEDAR  ASSABENTATS  de  l'estudi  presentat  per  la  Comissió  de  Governació 
i  realitzat  pel  Servei  de  Manteniment,  en  relació  a  la  instal·lació  de  comptadors  de 
reactiva  en  el  quadres  que  regulen  I  enllumnenat  públic,  indicant-se  en  aquest  Es¬ 
tudi  que  el  total  de  comptadors  que  s'han  d'instalar  serien  de  33  de  la  Companyia 
F.E.C.S.A.,  i  1 2  de  Hidroelèctrica  de  Catalunya  S.A.,  la  qual  cosa  representaria  un 
estalvi  important  en  el  consum  d'energia.  S'haurà  de  concretar  en  el  seu  moment 
l'import  de  la  instal·lació  per  formular  la  proposta  de  despeses  necessàries. 

APROVAR  la  proposta  de  la  Comissió  de  Governació  de  sol·licitar  a  l'Empre¬ 
sa  Xocolates  Torras,  S.  A.,  el  lliurament  gratuït  a  aquest  Ajuntament  de  6  gronxa¬ 
dors  per  a  la  seva  instal·lació  en  places  públiques  de  la  localitat. 

4  * 

APROVAR  la  valoració  efectuada  per  l'Enginyer  Municipal  dels  desperfectes 
ocasionats  pel  trencament  d'un  fanal  a  l'Avinguda  de  Joan  XXIII,  i  que  s'eleva  a 
la  quantitat  de  1  5.000  pessetes. 

APROVAR  la  proposta  de  la  Comissió  de  Sanitat  per  a  concedir  una  ajuda 
econòmica  per  import  de  8.000  pessetes  al  Grup  Hora  3  de  la  zona  del  Mares¬ 
me,  destinades  a  l'adquisició  de  joguines  i  pel  seu  repartiment  entre  els  nens  de 
les  famílies  necessitades,  especialment  les  que  figuren  en  la  relació  que  a  tal 
efecte  facilitarà  l'Assistència  Social  d'aquest  Ajuntament. 


PLE,  del  dia  26  de  novembre  del  1982. 

ACORDS  PRESOS: 

APROVAR  per  unanimitat  la  proposta  d'adjudicar  el  servei  de  manteniment  i 
conservació  del  Cementiri  Municipal  mitjançant  concurs  públic.  APROVAR  així 
mateix,  les  bases  jurídiques  i  econòmico-administratives  per  les  quals  es  regirà 
aquest  Concurs,  presentades  per  la  Comissió  de  Governació. 

VIST  l'expedient  fet  per  a  l'adjudicació  de  1  6  llocs  vacants  de  la  Plaça- 
Mercat  Municipal,  del  qual  resulta  qúe  s'han  presentat  cinc  propostes  pels  llocs 
63  i  64  i  tres  propostes  pel  lloc  n.°  8,  s'acorda  per  1 4  vots  a  favor  i  2  absten¬ 
cions  (Sr.  Casals  i  Sr.  Corbera)  el  següent:  ADJUDICAR  com  a  resultat  del 
Concurs  convocat  els  llocs  63  i  64  a  la  Sra.  Ricarda  López  Torrent  per  a  activi¬ 
tats  de  drogueria  i  perfumeria,  i  el  lloc  n.°  8  a  la  Sra.  Montserrat  Arcos  i  Martínez, 
per  a  activitats  de  Polleria,  en  les  condicions  que  s'assenyalaven  a  les  bases  de 
convocatòria. 

El  Sr.  Casals  justifica  la  seva  abstenció,  i  diu  que  aquesta  Plaça  no  té  cap 
mena  d'atractiu  per  la  manca  d'aparcament. 

El  Sr.  Corbera  manifesta,  que  no  té  res  contra  els  adjudicataris,  però  que 
creu  que  pot  haver-hi  una  ofensa  comparativa  de  la  qual  no  vol  ser  el  causant. 

APROVAR  la  proposta  de  la  Comissió  de  Sanitat  de  consignar  en  el  Pressu¬ 
post  d'Inversions  per  l'any  1  983,  la  quantitat  de  2.500.000  pessetes,  per  adqui¬ 
sició  de  la  cambra  mortuòria  i  del  material  necessari  pel  bon  funcionament  de  la 
Sala  d'Autòpsies  del  Cementiri  Municipal  que  acaba  de  construir-se. 

QUEDAR  ASSABENTATS  de  l'aprovació  definitiva  per  part  de  la  Comissió 
d'Urbanisme  de  Barcelona  de  data  3  de  novembre  del  1  982,  del  projecte  d'adap¬ 
tació  de  dues  vivendes  per  a  destinar-les  a  Guarderia  Infantil. 

QUEDAR  ASSABENTATS  de  l'aprovació  definitiva  per  part  de  la  Comissió 
d'Urbanisme  de  Barcelona,  del  projecte  d'urbanització  dels  carrers  de  Puerto 
Rico,  Uruguay,  Brasil  i  Veneçuela. 

ADJUDICAR  PER  CONTRACTACIÓ  DIRECTA  a  l'Empresa  Forces  Elèctriques 
de  Catalunya  S.  A.,  l'execució  de  les  obres  del  projecte  de  conversió  en  subterra¬ 
ni  d'un  tram  de  la  línia  de  25  kv.  Premià  III  i  IV,  pels  carrers  de  Fra  Juníper  Serra  i 
Ciutat  de  Sant  Sebastià,  excepte  els  treballs  de  paleta,  que  estan  assenyalats  en 
les  partides  1, 2  i  3  del  Pressupost  pel  preu  de  3.198.386  pessetes. 

ADJUDICAR  PER  CONTRACTACIÓ  DIRECTA,  a  l'Empresa  Obres  i  Construc¬ 
cions  J.  Puig,  les  obres  de  paleta  descrites  en  els  apartats  1, 2  i  3  del  projecte  de 
conversió  en  subterrani  d'un  tram  de  les  línees  de  25  kv.  Premià  III  i  IV  pels 
carrers  de  Fra  Juníper  Serra  i  Ciutat  de  Sant  Sebastià  pel  preu  de  589.555 
pessetes. 

ORDENANCES  FISCALS-  D'ordre  de  la  Presidència,  el  Sr.  Interventor,  llegeix 
les  sis  reclamacions  presentades  en  el  període  d'exposició  pública,  corrtra  l'apro¬ 
vació  en  sessió  d'aquest  Ajuntament  Ple,  en  sessió  de  30  de  setembre  passat,  de 
la  modificació  de  les  taxes  de  vàries  Ordenances  Fiscals.  Seguidament  es  llegeix 
l'informe  elaborat  per  là  Intervenció  de  Fons  Municipals,  i  es  realitza  el  següent 
debat,  extractada  en  la  seva  transcripció: 

El  Sr.  Tarrida  com  a  President  de  la  Comissió  d'Hisenda,  manifesta  en  relació 

* 

a  les  modificacions  de  tarifes  de  la  Plaça  del  Mercat  que  estan  consignades  en  la 
relació  de  les  despeses  reals  que  es  donen  en  el  Mercat,  i  les  taxes  proposades 
solament  cobreixen  les  despeses  produïdes. 

El  Sr.  Serra,  en  nom  del  Grup  Municipal  Comunista,  manifesta  que  les 
impugnacions  llegides  són  diferents.  En  general  és  del  seu  criteri  l'imposar  a 
cada  ciutadà  les  taxes  necessàries  per  a  cobrir  les  despeses  que  produeix,  ja  que 
si  aquestes  no  queden  cobertes,  la  diferència  l'haurà  de  pagar  la  resta  del  poble. 
En  relació  a  la  taxa  del  Mercat,  ja  que  els  ocupants  dels  llocs  no  paguen  la 
d'ocupació,  al  menys  han  de  pagar  les  despeses  del  propi  Mercat. 

El  Sr.  Tarrida  en  nom  del  Grup  Municipal  Socialista,  manifesta  que  davant  de 
les  impugnacions  presentades  s'han  de  fer  consideracions  de  gran  transcendèn¬ 
cia  política.  El  balanç  d'aquest  primer  Ajuntament  Democràtic  que  es  pugui  fer  al 
final  de  la  seva  gestió,  no  podrà  atribuir-se  a  cap  grup  polític  en  exclusiva,  ja  que 
la  seva  gestió  ha  estat  sempre  amb  consentiment,  malgrat  que  els  altres  grups 
polítics  som  conscients  que  el  Partit  que  regenta  l'Alcaldia  treurà,  sens  dubte,  la 
màxima  rentabilitat  d'un  balanç  positiu.  Sembla  que  últimament  el  grup  de  Con¬ 
vergència  i  Unió,  pretén  apuntar-se  en  especial  les  accions  de  més  lluïment.  En 
aquest  cas  el  grup  de  Convergència  ha  impugnat  dues  Ordenances  Fiscals  per¬ 
què  és  un  acte  impopular. 

Els  socialistes  van  assumir  la  cartera  d'Hisenda,  malgrat  de  lai  seva  ingrati¬ 
tud,  perquè  es  creia  poder  col·laborar  a  una  major  transparència  i  control  de 
l'erari  públic,  però  mai  hem  tingut  la  responsabilitat  de  les  puges  fiscals  que 
sempre  han  estat  consentides  per  tots  els  grups  polítics  i  aquest  any  també. 

Concretament  en  la  taxa  de  recollida  d'escombraries,  la  proposta  de  la  Co¬ 
missió  d'Hisenda,  era  més  baixa  en  alguns  punts,  la  qual  s'aprova  primer  per 
consentiment  i  després  en  e!  Ple,  per  a  això  sorprèn  que  el  mateix  grup  Municipal 
de  Convergència  i  Unió,  impugni  unes  Ordenances  aprovades  per  unanimitat. 

A  la  vista  d'aquesta  experiència  avisa  que,  d'ara  en  endavant,  seguirà  el  grup 
Socialista  treballant  en  les  seves  carteres,  però  no  realitzarà  més  acords  privats, 
sinó  discutint  els  assumptes  en  el  Ple  i  en  públic. 

La  posició  del  Grup  Socialista  davant  d'aquesta  impugnació  del  grup  de  C. 
i.U.,  serà  de  votar  a  favor  de  les  impugnacions  que  demanen  no  apujar  les  Orde¬ 
nances  de  l'any  1  982. 

El  Sr.  Mallafré  en  nom  del  Grup  d'E.Fi.C.,  manifesta  el  següent:  En  relació  a  la 
taxa  de  recollida  d'escombraries  no  troba  inconvenient  en  la  modificació  que 
proposa  el  Grup  de  Convergència,  perquè  és  de  petita  quantia.  Tampoc  troba  in¬ 
convenient  en  incloure  les  vivendes  adossades.  En  relació  a  la  taxa  de  la  Plaça 
Mercat,  com  s'ha  vist  anteriorment  en  el  Concurs  per  a  l'adjudicació  de  llocs, 
cada  dia  hi  ha  menys  venedors,  pels  defectes  del  Mercat  actual,  que  està 
condemnat  a  desaparèixer. 

El  Sr.  Corbera  manifesta  que  li  sembla  il·lògica  la  reclamació  del  Grup  de 
Convergència,  perquè  la  modificació  de  taxes  estava  consentida,  i  ara  no  poden 
dir  que  no.  Això  fa  entreveure  una  divergència  entre  el  Grup  Municipal  i  el  Partit. 

El  Sr.  Aran  manifesta  que  el  Grup  de  Convergència  ha  fet  una  política  de 
consentiment  en  matèria  de  taxes,  sobretot  en  la  Taxa  del  Mercat,  que  l'any 
1  980  va  pujar  en  un  1  20  %  però  que  aquest  any  s'eleva  de  nou  més  del  200% 
quan  es  parla  d'una  puja  del  6%.  Per  a  corregir  aquest  error  es  presenta  la 
impugnació. 

En  relació  a  la  taxa  de  recollida  d'escombraries,  el  Sr.  Aran  manifesta,  que  el 
dia  que  s'aprovà  la  modificació,  ja  anuncià  que  possiblement  el  Partit  que  repre¬ 
senta  presentaria  un  recurs,  ja  que  consideren  que  no  coincideix  la  capacitat 
econòmica  dels  contribuents  amb  el  tipus  de  vivenda,  i  solament  proposen  igua¬ 
lar  les  vivendes  plurifamiliars  amb  les  unifamiliars  adossades. 

El  Sr.  Ferrero  manifesta  que  s'haurà  de  realitzar  una  valoració  política  de  les 
manifestacions  dels  tres  Grups  Polítics,  ja  que  fins  ara  l'Ajuntament  s'ha  regit  per 
consentiment.  A  les  últimes  sessions  d'aquest  Ajuntament  Ple,  han  sorgit  insi¬ 
nuacions  de  trencar-les  pels  regidors  que  estan  en  el  poder  per  això  es  demana 
renunciïn  al  seu  càrrec,  si  pretenen  dirigir  l'Hisienda  Municipal  i  estar  a  la  vegada 
a  l'oposició. 

Contesta  el  Sr.  Tarrida  dient  que  s'estableixi  un  pacte  abans  de  les  Elec¬ 
cions,  i  que  no  han  dit  que  pensin  passar  a  l'oposició,  sinó  que,  en  endavant  pen¬ 
sen  parlar  els  assumptes  en  públic  perquè  no  succeiexin  aquestes  qüestions. 

El  Sr.  Serra  demana  al  Sr.  Ferrero  que  retiri  el  que  es  diu  de  passar  a  l'oposi¬ 
ció,  ja  que  altres  vegades  també  hi  hagut  discrepàncies  i  s'han  mantingut  els 
acords  previs. 

Afegeix  el  Sr.  Corbera,  que  els  tres  anys  i  mig,  que  es  troba  en  aquest  Ajun¬ 
tament  el  Grup  Comunista  ha  tingut  sèries  discrepàncies  en  temes  concrets. 
Arribà  un  dia  en  què  el  pacte  es  va  trencar  i  es  seguiren  adoptant  acords  per 
unanimitat  o  per  majoria  de  9  a  7. 

El  Sr.  Ferrero  contesta  al  que  es  diu  anteriorment,  dient  que  critica  l'ús  d'un 
llenguatge  que  mai  s'havia  usat  en  les  sessions,  i  si  alguns  Grups  Municipals 
l'utilitzen  també  l'emprarà  el  nostre. 

Seguidament  el  Sr.  President  dóna  per  tancada  la  discussió  i  sotmet  a  vota¬ 
ció  l'acceptació  o  no  de  les  reclamacions  presentades  en  contra  la  modificació 
de  les  Ordenances  Fiscals,  amb  el  següent  resultat: 

VISTA  la  reclamació  del  Sr.  Xavier  Farran  i  Pi,  com  a  President  de  la  Unió  de 
Comerç  i  la  Indústria  del  Masnou  en  la  qual  manifesta  que  han  experimentat  un 
increment  exagerat  les  Taxes  n.°  1  5  per  Serveis  de  Mercats  i  la  n.°  29  per  la  re¬ 
collida  d'escombraries,  i  que  la  taxa  d'apertura  d'establiments  la  qual  es  creu  que 
ha  estat  objecte  d'error,  i  demana  que  es  doni  compte  de  l'escrit  a  l'ajuntament: 
ES  DESESTIMA  per  6  vots  a  favor  (PSC-PSOE  i  ERC),  9  en  contra  (C.D.C.  i 
P.S.U.C.  i  l'abstenció  (U.C.D.).  La  denegació  dels  dos  primers  punts  es  basa  en  no 
senyalar  una  petició  concreta  i  en  relació  al  tercer  punt  a  l'haver  estat  corregit 
l'error  en  l'acord  d'aprovació  de  la  taxa  d'apertura  d'establiments. 

VISTA  la  reclamació  presentada  pel  Sr.  Agustí  Usón  i  Salas,  com  a  President 
de  l'Associació  de  Venedors  del  Mercat,  en  la  qual  manifesta  que  la  Taxa  n.°  15 
per  serveis  del  Mercat  s'ha  elevat  en  un  250%  mentre  que  l'index  de  preus  de 
consum,  ho  ha  estat  del  1 1 .53  %  i  demana  que  l'augment  de  tarifes  es  redueixi  a 
l'index  de  preus  assenyalat.  ES  DESESTIMA  per  10  vots  en  contra  (C.D.C.- 
P.S.U.C.  i  U.C.D).  i  6  abstencions  (P.S.C.  i  E.R.C.),  amb  la  motivació  que  figura  en 
l'informe  d'Intervenció. 

VISTA  la  reclamació  presentada  pel  Sr.  Joan  Casas  i  Crosas,  com  a  Presi¬ 
dent  de  la  Junta  d'Aliança  Popular,  en  la  qual  manifesta  la  seva  oposició  a  l'aug¬ 
ment  de  totes  les  tarifes  per  no  beneficiar  a  la  promoció  de  l'iniciativa  privada 
del  petit  i  mitjà  empresari  local,  i  recorre  contra  l'acord  de  l'Ajuntament  de  data 
30  de  setembre  del  1982.  ES  DESESTIMA  per  5  vots  a  favor  (P.S.C. ),  i  els  vots 
en  contra  de  la  resta  de  Grups  Municipals,  amb  base  a  l'informe  de  la  Interven¬ 
ció,  de  què  en  el  mateix  recurs  no  s'anomena  cap  argument  o  raó  concreta. 

VISTA  la  reclamació  presentada  pel  Sr.  Josep  M.a  Duran  i  Bertran  en  nom  i 
representació  de  l'Agrupació  Local  de  Convergència  Democràtica  de  Catalunya, 
en  la  qual  sol·licita  que  la  tarifa  de  l'Ordenança  Fiscal  n.°  1  5,  per  Serveis  del  Mer¬ 
cat  s'augmenti  solament  el  6%,  i  proposa  noves  tarifes  d'acord  amb  l'anterior 
percentatge. 

ES  DESESTIMA  per  no  haver  obtingut  la  majoria  abosoluta  dels  membres 
que  composen  aquest  Ajuntament,  assenyalat  en  l'article  3.er  apartat  h),  de  la  llei 
40/81  de  28  d'octubre,  conforme  a  la  següent  votació:  8  vots  a  favor  (C.D.C.  i 
E.R.C.),  7  vots  en  contra  (P.S.C.  i  P.S.U.C.)  i  1  abstenció  (U.C.D.),  la  motivació  de 
l'acord  de  desestimació  és  la  que  figura  en  l'informe  d'Intervenció. 

VISTA  la  reclamació  presentada  pel  Sr.  Josep  M.a  Duran  i  Bertran  en  nom  i 
representació  de  l'Agrupació  Local  de  Convergència  Democràtica  de  Catalunya, 
en  la  qual  demanen  que  es  modifiquin  les  tarifes  aprovades  de  l'Ordenança  Fis¬ 
cal  n.°  29,  en  el  seu  punt  4  i  proposa  les  següents  tarifes: 

4.-  VIVENDES 

4.1.  Plurifamiliars  i  unifamiliars  adossades  2.900  pessetes, 

4.2  Unifamiliars  aïllades,  en  propietat  vertical  3.500  pessetes. 

S'ESTIMA  per  9  vots  a  favor  C.D.C. -E.R.C.  i  U.C.D),  i  7  en  contra  (P.S.C. - 
P.S.O.E.  i  P.S.U.C.*  per  haver  obtingut  la  majoria  absoluta  que  assenyala  l'article 
3.er  apartat  h)  de  la  Llei  40/81,  de  28  d'octubre,  quedant,  per  tant,  l'Ordenança 
Fiscal  29  modificada  amb  les  tarifes  assenyalades  anteriorment. 

VISTA  la  reclamació  del  Sr.  Isidro  Samaniego  i  Pastor  en  nom  d'Expolux,  de 
Publicitat  Exterior  S.A.,  en  la  qual  manifesta  la  seva  disconformitat  amb  l'augment 
de  l'Ordenança  Fiscal  n.°  45  de  l'Impost  de  Publicitat;  ES  DESESTIMA  per  5  vots  a 
favor  (P.S.C.),  10  en  contra  (C.D.C.,  P.S.U.C.  i  E.R.C.),  i  1  abstenció  (U.C.D.)  en  base  a 
que  no  s'ha  arribat  als  límits  màxims  previstos  en  la  Llei  40/81,  de  28  d'octubre, 
amb  la  motivació  que  figura  en  Mnforme  d'Intervenció. 

El  Sr.  Corbera  manifesta  el  seu  descontent  per  la  forma  en  que  s'ha  realitzat 
aquesta  votació,  pel  desprestigi  que  suposa  per  l'Ajuntament  i  perquè  no  es  sabés 
bé  el  que  es  votava. 

Afageix  el  Sr.  Serra  que  hi  havia  una  avinença,  i  que  aquesta  s'ha  modificat  pel 
que  demana  al  Grup  Municipal  de  Convergència,  que  una  altra  vegada  que  el  Partit 

modifiqui  un  acord  ja  amb  consentiment  ho  comuniqui  abans  del  Ple. 

# 

Contesta  el  Sr.  Azuara  al  Sr.  Corbera,  que  el  seu  grup  si  que  coneixia  el  que 
votava,  i  que  la  serietat  es  demostra  treballant. 

Al  Sr.  Serra,  li  contesta  el  mateix  que  ha  indicat,  i  ho  fa  extensiu  al  Grup  Muni¬ 
cipal  del  P.S.U.C. 

APROVAR  per  unanimitat  l'expedient  de  Suplement  de  Crèdits  n.°  2/82,  del 
Pressupost  d'Inversions  de  l'any  1 982,  per  transferència  i  nous  ingressos,  d'acord 
a  la  relació  d'Altes  i  Ingressos  presentada. 

APROVAR  per  unanimitat  les  següents  certificacions  d'obres  municipals,  sig¬ 
nades  pel  Tècnic  Director  i  el  Contratista: 

Núm.  Obra  Adjudicatari 

1  Vila  Jardí  Jpan  Aragó  i  Casas 

4  Cementiri  Francesc  Renter  i  Busquets 

1  5.a  fase  Joan  XXIII  COPCISA 

7  Polisportiu  0.  i  Construccions  J.  Puig 

Total . . . 

MOCIO  del  Sr.  Gisbert  en  relació  amb  l'esport  en  el  Masnou: 

El  Sr.  Secretari  d'ordre  de  la  Presidència,  llegeix  la  Moció  del  Sr.  Eduard 
Gisbert  que  quedà  sc  bre  la  taula  en  l'última  sessió,  i  realitzades  múltiples  interven- 
cions  per  part  dels  regidors  dels  diferents  grups,  per  part  del  Sr.  President  sotmet 
la  Moció  a  votació,  donant  el  següent  resultat: 

A  favor  de  la  Moció  8  vots  (P.S.C.,  P.S.U.C.  i  E.R.C.). 

En  contra  de  la  Moció:  5  vots  (Sres.  Azuara,  Rossell,  Ferrero,  Casals  i  Pujadas. 

Abstencions:  3  vots:  (Srs.  Aran,  Gonzàlez  i  Pagès). 

A  la  vista  de  l'anterior  votació,  queda  aprovada  la  Moció,  tal  com  fou  presen¬ 
tada  pel  Conceller  Sr.  Eduard  Gisbert. 

Obert  el  torn-de  Precs  i  Preguntes  per  part  de  la  Presidència  es  produeixen  les 
següents  intervencios: 

El  Sr.  Mudarra  pregunta  per  què  no  s'ha  inclòs  en  l'Ordre  del  Dia  de  la  Sessió 

una  Mocio  sobre  equipaments  presentada  pel  Grup  Socialista.  Contesta  el  Sr. 

Alcalde  que  els  punts  que  figuren  en  la  Moció,  s'estant  tractant  en  les  reunions  del 

Pla  General  i  Pla  Esoecial  Els  Atmetllers",  i  que  en  el  seu  moment,  els  Partits  po- 

dran  portar  a  cap  totes  les  al·legacions  que  considerin  oportunes.  Afageix  el  Sr. 

Mudarra  que  considera  obligat  el  discutir  la  Moció,  pel  que  creu  que  s'hauria  de 
convocar  un  Ple  Extraordinari: 


.  Import 

891.280'- 

713.626'- 

4.128.777'- 

4.791.991'- 

10.525.674- 

El  Sr.  Serra  manifesta  que  en  altres  casos  també  se  li  han  retirat  Mocions  al 
seu  Grup  Municipal,  i  no  creu  que  el  Sr.  Alcalde  hagi  d'incloure  o  no  una  Moció 
quan  ho  cregui  convenient. 

El  Sr.  Secretari,  a  la  pregunta  de  la  Presidència,  manifesta  que  l'òrgan  que  té 
competència  per  a  incloure  o  no  un  assumpte  a  l'Ordre  del  Dia,  és  l'Alcaldia. 

FORA  DE  L'ORDRE  DEL  DIA  I  PRÈVIA  DECLARACIÓ  D'URGÈNCIA, 

ES  VAREN  ADOPTAR  PER  UNANIMITAT  ELS  SEGÜENTS  ACORDS: 

APROVAR  el  Protocol  presentat  pel  Consell  de  Joves  del  Masnou,  sobre  la 
necessitat  i  la  regulació  del  Casal  de  Joves,  amb  les  modificacions  harmonitzades 
entre  els  Partits  Polítics  de  representació  Municipal,  i  la  Junta  del  Consell  i  que 
figuren  a  l'expedient.  • 

VIST  l'escrit  del  Departament  de  Comerç  i  Turisme  de  la  Generalitat  en  el 
qual  comuniquen  l'acord  de  la  Comissió  de  Preus  de  Catalunya,  on  s'indica  l'auto¬ 
rització  a  l'Empresa  Aigües  Meia  S.L.,  l'aplicació  de  la  tarifa  de  31  pessetes  m3  per 
al  subministrament  d'aigua  potable  a  un  sector  de  la  població,  i  tenint  en  compte 
que  aquesta  Corporació,  va  proposar  fixar  la  referida  tarifa  en  el  preu  màxim  de 
18,75  pessetes  m3  ,  hem  de  fer  esment  que  aquesta  última  quantitat  queda  equi¬ 
parada  a  les  tarifes  més  elevades  de  la  localitat  en  referència  a  altres  Empreses. 
VIST  que  la  Comissió  de  Preus  de  Catalunya  no  ha  tingut  en  compte  l'article  4.art, 
del  Decret  25/1981  de  14  de  gener,  en  el  qual  s'especifica  que  les  tarifes  que 
s'autoritzin  no  podran  superar  a  la  màxima  que  estableixi  la  Corporació  respectiva, 
l'Ajuntament  acorda  per  unanimitat,  interposar  Recurs  de  Reposició  davant  de  la 
Comissió  de  Preus  de  Catalunya,  enfront  de  l'acord  d'aprovació  del  preu  de  31 
pessetes  m3  a  l'Empresa  d'Aigües  Meia,  S.L. 

PLE,  del  dia  1 6  de  desembre  del  1 982. 

MOCIÓ  del  Grup  Municipal  Socialista  sobre  equipaments: 

El  Sr.  Secretari,  d'ordre  de  la  Presidència,  llegeix  la  Moció  presentada  pel  Grup 
Municipal  Socialista,  que  diu  el  següent: 

"Ja  que  en  aquest  moments  s'estan  ultimant  els  estudis  del  Pla  General 
d'Ordenació  del  Masnou  i  el  P.E.R.I,  de  "Els  Atmetllers ",  el  grup  Municipal  Socialis¬ 
ta,  voldria,  que  s'incorporés,  de  forma  concreta  i  explícita  les  següents  reserves 
d'equipaments  públics,  i  que  també  s'incloguin  en  els  propers  pressupostos  d'In¬ 
versions,  les  previsions  necessàries  de  projectes,  obres,  adquisicions,  remodela- 
cions  o  sol·licituds  de  subvenció  que  fossin  possibles,  i  necessàries  per  a  portar¬ 
ies  endavant. 

Previsions  d'equipaments  escolars: 

Les  finques  a  on  està  previst  la  ubicació  de  la  guarderia  municipal,  en  el  carrer 
de  Sant  Miquel,  en  aquest  moments  es  troben  en  tràmit  d'expropiació, 

2. -  Una  zona  prop  del  Col.legi  Lluís  Millet,  per  fer-hi  un  Parvulari. 

3. -  Previsions  de  terrenys  o  cases  en  el  sector  d'Ocata  i  zona  eixample  es¬ 
querra  del  Masnou,  per  a  dues  noves  i  futures  guarderies  municipals. 

4-Una  zona  entre  l'Ocata  i  Santa  Madrona  entre  els  carrers  de  Mèxic,  Abat 
Escarré  i  Kennedy,  per  al  futur  Col·legi  Nacional  que  es  construeixi.  El  primer  que 
s  edifiqui  hauria  d'ésser  en  aquest  sector. 

5.-  En  coordinació  amb  les  poblacions  d'Alella  i  Teià,  els  futurs  equipaments 
escolars  que  aquestes  poblacions  realitzin,  haurien  d'ésser  situats  a  les  rodalies 
del  nostre  terme  municipal,  ja  que  és  un  sector  que  està  creixent,  i  encara  que  es 
pot  trobar  fora  del  nostre  sòl  urbà,  rep  molts  dels  serveis  de  la  nostra  població. 

Previsions  d'equipaments  esportius: 

A  més  dels  terrenys  del  Camp  de  Futbol  i  adjacents,  i  els  del  Polisportiu- 
piscina,  en  construcció  en  aquests  moments,  s'haurien  de  proveir  els  següents 
equipaments  bàsics 

1 . -  Nou  complex  polisportiu,  amb  una  pista  coberta  de  1  6x36  i  amb  3  grades 
amb  paviment  fi,  que  a  més  de  l'ús  habitual  del  Polisportiu,  pogués  ésser  utlitzat 
específicament  per  a  patinatge  i  hokei.  A  més  a  més,  en  terrenys  anexos  de  27  x 
45  metres,  amb  el  mateix  tipus  de  paviment,  a  l'aire  lliure,  3  minispistes,  transfor¬ 
mables  amb  una  reglamentària,  que  a  més  de  la  seva  utilització  polivalent,  pugui 
ésser  transformada  en  un  o  dos  frontons  reglamentaris. 

La  situació  òptima  d'aquest  Complex  seria  la  zona  compresa  entre  els  carrers 
de  les  Guilleries,  Polacra  Constanza  i  Segarra.  Amb  imaginació,  gestió  urbanística 
pel  P.E.R.I,  els  Atmetllers,  i  ajudes  de  la  Diputació  podria  estar  en  funcionament 
d'aquí  pocs  mesos  i  per  pocs  diners. 

La  seva  gestió  podria  integrar-se  en  aquest  Patronat  Municipal  Esportiu,  ja 
que  segons  el  nostre  entendre,  ja  hauria  d'haver-se  endegat. 

2. -  La  reserva  d'una  gran  zona  esportiva,  junt  als  terrenys  que  ja  s'ha  descrit 
de  reserva  escolar,  en  l'extrem  d'Ocata  i  Santa  Madrona. 

■> 

Independenment  d  aquest  camps  oficials,  i  de  la  imprescindible  utilització  al 
màxim  de  totes  les  instal·lacions  escolars,  tan  desaprofitades,  diferents  hores  al 
dia,  creiem  indispensable,  la  creació  de  zones  lliures  a  cada  barriada,  on  es  pugui 
fer  el  que  en  idioma  vulgar  diríem  "anar  a  donar  cops  de  peu  a  la  pilota  o  similar''. 
El  P.E.R.I,  de  "Els  Atmetllers"  ja  contempla  al  nostre  entrendre  aquest  tipus  de  zo¬ 
nes,  però  l'Ocata  i  l'Eixample,  i  el  casc  del  Masnou,  no  les  tenen,  i  han  de  quedar 
previstes  ara,  en  aquest  Pla  General. 

4. -  Seguint  aquest  exemple,  seria  convenient  incorporar  algun  tipus  d'instal·la¬ 
ció  esportiva  en  tots  els  Centres  Cívics. 

5. -  Totes  les  reserves  anteriors,  haurien  d'efectuar-se  independenment  de  la 
col·laboració  que  pogui  establir-se  amb  els  Municipis  de  Montgat,  Alella,  Teià  o 
Premià,  per  a  la  instal·lació  de  zones  esportives  d'utilització  conjunta. 

Previsions  d'equipaments  cívics  i  culturals: 

1 .-  Han  de  classificar-se  amb  equipament  els  llocs  actualment  utlitzats  per  En¬ 
titats  sense  caràcter  de  guany,  que  ja  vénen  desenvolupant  una  funció  cívica  o 
cultural,  com  el  Casino,  el  Casniet,  la  Calàndria,  etc.,  eíc...  ,  per  evitar  que  futurs 
moviments  especulatius,  aconseguissin  que  aquests  espais,  que  compleixen  una 
clarisíma  funció  social,  poguéssin  desaparèixer. 

2.-  A  més  el  Centre  Cfvic  que  s'està  projectant  al  damunt  de  la  nova  Plaça 
Mercat,  que  quedarà  lliure,  i  de  la  recuperació  total  de  Can  Malet,  i  dels  locals 
municipals,  ja  en  funcionament  o  previsió,  és  vital  que  es  proveeixin  dues  zones 
més  per  a  la  ubicació  de  futurs  Centres  Cívics  Esplai  dels  Avis,  Joventut,  Grups 
Cultural  o  Cívics). 

a)  En  la  zona  de  l'Ocata  on  serien  molt  adequats  és  en  el  carrer  de  Fontanills, 
en  els  números  75,  77,  79, 

b)  Zona  compresa  entre  carrer  de  Navarra,  Bilbao  Ventura  Gassol,  etc. 

Previsió  d'altres  equipaments: 

A  més  del  previst  nou  Mercat  Municipal,  el  projecte  i  posta  en  marxa  del 
qual  és  imprescindible  s'han  de  preveure  a  nivell  mancomunat,  el  nou  Cementiri, 
un  Hospital  de  la  Seguretat  Social  (ja  que  l'ambulatori  previst  només  cobreix  una 
primera  etapa  de  les  nostres  necessitats)  etc.,  així  com  l'espai  per  a  necessitats 
futures  la  depuració  d'aigües,  i  fins  i  tot  cremar  les  escombraries  malgrat  del  pro¬ 
jectat  incinerador  de  Mataró,  que  apart  d'estar  llunyà,  acabarà  per  saturar-se. 

S'haurien  de  disposar  el  preveure  la  infraestructura  dels  serveis  municipals  i 
comarcals  que  sens  dubte  tindrem  en  el  futur. 

Després  de  tot  el  que  ha  exposat  el  grup  Socialista,  demana  a  aquest 
Ajuntament  Ple,  que  assumeixi  les  previsions  esmentades  d'equipaments,  i  de¬ 
mani  la  seva  inclusió  en  el  Pla  Especial  de  Reforma  Interior  "Els  Ametllers ",  o  en 
el  Pla  General  d'Ordenació  Urbana,  segons  correspon,  i  s'iniciïn  les  gestions  ne¬ 
cessàries  per  endegar,  tan  aviat  com  sigui  possible,  el  nou  Complex  Polisportiu 
proposat. 

Seguidament,  el  Sr.  Secretari,  d'ordre  de  la  Presidència,  llegeix  l'escrit  d'es¬ 
mena  i  addició  de  l'anterior  Moció  presentada  pel  Grup  Municipal  del  P.S.U.C., 
que  diu  el  següent: 

"El  Grup  Municipal  Comunista  (P.S.U.C.),  de  l'Ajuntament  del  Masnou  recolza 
la  Moció  que  sobre  equipaments  ha  presentat  el  Grup  Municipal  Socialista  en  tot 
el  seu  contingut,  però  al  mateix  temps,  el  Grup  Municipal  Comunista,  creu  que  hi 
manca  un  estudi  econòmic-jurídic,  i  tècnic,  estudi  que  clarifiqui  la  viabilitat  de 
portar-la  a  terme.  En  aquest  sentit  creiem  que  s'ha  de  proposar  als  equips  redac¬ 
tors  del  Pla  Especial  de  Reforma  Interior  i  Pla  General  d'Ordenació  Urbana,  l'estu¬ 
di  de  l'esmentada  Moció,  a  fi  de  garantir  mitjançant  aquest  estudi  la  realització  i 
consecució  d'aquests  equipaments.  En  aquest  sentit  creiem  que  s'ha  de  propo¬ 
sar  als  equips  redactors  del  Pla  Especial  de  Reforma  Interior  "Els  Atmetllers"  i  als 
del  Pla  General  d  Ordenació,  l'estudi  d'aquesta  Moció  a  fi  de  garantir  mitjançant 
aquest  estudi,  la  realització  dels  repetits  equipaments.  Al  Mateix  temps,  però, 
creiem  necessari  que  l'Ajuntament  manifesti  la  seva  voluntat  política  de  què  tots 
els  equipaments  previstos  en  la  Moció  estiguin  inclosos  en  el  Pla  corresponent. 

A  més,  de  tot  el  que  es  proposa  anteriorment,  el  Grup  Municipal  Comunista 
(P.S.U.C.)  proposa  que  s'afageixi  a  la  Moció  Socialista  el  fet  de  què  els  equips 
redactors  també  analitzin  la  possibilitat  d'incorporar  als  respectius  Plans,  els 
següents  equipaments: 

a)  Possible  Passeig  de  vianants  en  la  franja  marítima  de  la  platja  situada  entre 
l'Estació  d'Ocata  i  el  terme  de  Premià  de  Mar  entre  la  via  del  tren  i  el  mar). 

b)  Casa  del  Marquès  en  el  Bell  Resguard. 

c)  Una  guarderia  infantil  en  el  barri  dels  Atmetllers. 

d)  Els  dos  centres  Geriàtrics  del  Masnou. 

e)  També  es  proposa  que  en  el  Pla  General  s'inclogui  un  estudi  en  el  qual  es 
suggereixin  solucions  al  problema  de  la  vivenda  en  el  Masnou,  mitjançant  la 
construcció  de  Vivendes  de  Protecció  Oficial. 

Obert  el  debat,  el  Sr.  Azuara,  en  nom  del  Grup  Municipal  de  Convergència, 
manifestà  el  següent: 

"El  procediment  per  a  modificar  el  Pla  General  i  el  Pla  Especial  de  Reforma 
Interior  dels  Atmetllers,  fou  en  el  seu  dia  a  la  exposició  que  es  detalla  en  l'article 
125,  on  el  Grup  Municipal  Socialista  no  va  exposar  les  suggerències  oportunes, 
tal  i  com  vàrem  fer  els  altres  Grups,  a  més  a  més  de  les  exposicions  públiques 
pertinents,  i.  sobre  tot  en  el  moment  de  les  aprovacions  amb  dues  sessions  de 
l'Ajuntament  Ple,  i  així  és  com  entenem  que  es  treballa  seriosament. 

Si  acceptéssim  la  Moció  que  pretenen  els  companys  Socialistes,  a  més  a 
més  del  que  proposen,  trobem  que  hi  manquen  punts  com  la  utilització  del  local 
de  la  Plaça  Ramon  i  Cajal,  el  Passeig  Marítim,  el  trasllat  de  la  N-ll  i  la  via  del  tren, 
la  recuperació  de  la  platja,  una  piscina  descoberta,  l'arranjament  del  Parc  de  Vall- 
mora,  l'ampliació  del  pati  del  Col.legi  Rosa  Sensat,  la  urbanització  definitiva  de  la 
Plaça  de  Ramon  i  Cajal,  el  camp  de  futbol  de  l'avinguda  de  Pau  CaSals,  la  tribuna 
del  Camp  Municipal  de  Futbol,  i  un  llarg  etc.,  que  podríem  contemplar  en  els 
Plens  de  referència  i  d  altres  acords  adoptats  pel  Consistori,  tal  i  com  demos¬ 
trem  a  continuació: 


1.  "Del  Pla  General" 

0 

1 1  En  la  Memòria,  en  el  títol  IV,  cap  1  .er,  apartat  d)  pàgina  4,  diu  que  els  equi¬ 
paments  es  contemplen  a  nivell  de  comunitat  de  Municipis  i  de  l'àrea  específica 
del  Masnou,  Alella  i  Teià.  En  els  apartats  E  i  F,  (pàg.  4)  diu  que  és  objecte  del  Pla 
l'adquisició  del  sòl,  determinació  i  obtenció  de  les  zones  de  cessió  obligatòria  en 
els  diferents  plans  i  figures  menors  de  plantejament  per  a  completar  el  sistema 
general  i  local  d'espais  lliures  públics.  En  la  pàgina  10  contempla  que  el  Pla  té 
tendència  a  una  homogeneitat  de  la  densitat  i  que  la  ubicació  d'equipaments  i 
zones  verdes  es  potenciaran  al  costat  d'un  centre  molt  congestionat  i  amb  molt 
poques  possibilitats  de  remodelació. 


2.  Previsions  d'equipaments  escolars: 

1 )  La  Guarderia  prevista  en  el  carrer  de  Sant  Miquel,  es  pot  endegar  un  cop 
realitzada  l'expropiació  sense  que  ho  especifiqui  explícitament  el  Pla,  donat  que 
la  qualificació  es  1  2  a  (pla  de  zonificació  04),  i  l'ús  està  determinat  en  l'article 
56,  apartat  5.e  i  6.e,  de  la  Llei  (Normativa  . 

2)  La  zona  propera  al  Lluís  Millet,  com  a  parvulari  es  pot  realitzar  al  desen- 
rotllar  la  U.L  n.°  5  (actual  Càmping  cuadre  n.°  4  de  ll'anex  a  la  normativa  que  pre¬ 
veu  1 000  m2 ,  per  a  equipaments. 

3)  Així  mateix  es  compta  amb  la  possibilitat  de  gestionar,  en  l'execució  del 
Pla  Parcial  "Els  Horts",  inclús  en  el  Bell  Resguard,  la  cesió  dels  baixos  d'algún 
edifici  per  a  guarderia. 

4)  T-  En  el  sector  de  Santa  Madrona,  es  disposa  de  terreny  d'una  superfície  de 
2.964  m2  per  equipament  escolar,  com  a  conseqüència  de  les  cessions  del  Pla 
Parcial  Torrent  de  l'Ase,  al  costat  d'un  altre  espai  per  a  zona  verda. 

No  obstant,  s'ha  de  tenir  en  compte  que  en  els  Plans  Parcials  l'Ajuntament 
disposa  d'un  10%  d'aprofitament  mig,  i  això  pot  permetre  a  l'Administració  ges¬ 
tionar  la  seva  compensació  mitjançant  terrenys  per  equipaments,  en  el  mateix 
sector  o  en  un  altre  de  diferent. 

5)  Respecte  a  la  previsió  de  terrenys  o  cases  a  l'Ocata  i  zona  de  l'Eixample 
esquerra  del  Masnou,  per  a  dues  noves  i  futures  guarderies  municipals,  s'ha  de 
fer  notar  que  si  bé  aquest  equipament  segons  l'estudi  del  Pla  resulta  deficitari  en 
la  Memòria,  Títol  IV,  Capítol  IV  (pag.  1  8),  es  preveuen  centres  de  dues  i  4  unitats 
amb  superfícies  de  1000  i  2000  m.2,  respectivament  a  Can  Targa,  Can  Orfila, 
Can  Jordana,  i  Can  Barrera. 

En  l'Anex  a  la  Normativa,  quadrè  n.°  3,  es  contemplen,  en  el  Pla  Parcial  de 
Can  Jordana  1.020  m2,  en  el  Pla  Parcial  Orfila  1.000  i  Pla  Parcial  Can  Barrera 

2.000  m6  Qobrjpt  ajx(  |es  necessitats  previstes  per  al  futur. 

6)  En  la  Zona  entre  l'Ocata  i  Santa  Madrona,  en  la  Memòria,  Títol  IVart,  Capí¬ 
tol  Vle,  apartat  b  pag. 17),  es  preveu  la  qualificació  com  equipament  escolar  en 
terrenys  lindants  a  l'Avinguda  Kennedy. 

7)  Aem  relació  al  tractament  de  les  futures  zones  escolars  en.el  mateix  Títol 
i  Capítol  de  la  Memòria  -  apartats  d)  i  e)  de  les  mateixes  conclusions  (pag.  16), 
diu  que  per  a  la  Formació  Professional  es  preveu  l'ampliació  de  l'actual  centre 
amb  la  incorporació  de  7.075  m2  de  les  zones  limítrofes  procedents  de  los  zones 
verdes  del  Pla  del  63.  Per  a  la  creació  d'un  Institut  en  el  quatrieni,  per  a  cobrir  les 
necessitats  tsegons  el  creixement  previst  en  la  pàg.  14,  es  preveu  la  qualificació 
de  7.000  m2,  per  a  equipament  general  docent  en  l'àrea  del  Masnou,  Alella  i  Teià. 

8)  Segons  els  redactors  del  Pla  General,  en  terrenys  d'Aiella,  propers  al  sec¬ 
tor  nord-oest  (carrer  Vallès,  etc...)  del  Masnou,  es  preveu  l'equipament  escolar 
per  a  un  Centre  d'E.G.B.,  que  cobriria  una  bona  part  d'aquest  Municipi. 

Com  a  conclusió  referent  a  la  previsió  d'equipaments  escolars,  s'ha  de  dir 
que  es  troben  tots  ells  contemplats  en  el  Pla  General.  Quan  a  la  seva  realització 
estan  subjectes  al  desenvolupament  de  les  diferents  figures  menors  de  planteja¬ 
ment  que  siguin  previstes. 

9)  Previsió  d'equipaments  esportius: 

També  en  el  Pla  General  es  comtemplen  terrenys  per  a  l'emplaçament  d'ins- 
tal.lacions  esportives,  i  altres  gestions  que  realitza  l'equip  Municipal  d'Esports, 
com  per  exemple  instal·lacions  mancomunades  amb  el  poble  de  Teià,  per  a  la 
pràctica  d'esports  de  pilota,  i  atletisme,  canvi  de  la  pista  de  bàsquet  en  pista  de 
hokei,  i  en  el  local  dels  Vienesos,  s'està  estudiant  la  possibilitat  d'una  pista  de 
patinatge  i  hokei. 

10)  En  la  gestió  de  l'estudi  de  Detall  del  Sr.  Monzo  es  preveu  la  cessió  d'un 
altre  terrenys  a  l'Ajuntament  d'uns  1.000  m2,  junt  a  l'edifici  de  la  telefònica,  que 
podria  ser  utilitzat  per  a  qualsevol  finalitat  que  es  fes  a  l'aire  lliure. 

11.-  La  gestió  del  Pla  Parcial  n.°  3  iSr.  Orfila>,  pot  proporcionar  a  l'Ajunta¬ 
ment  terrenys  per  equipaments  (estan  previstos  1.000  m2)  que  junt  amb  els  es¬ 
pais  lliures  públics  i  el  10%  d'aprofitament  mig,  podria  permetre  la  ubicació 
d'una  guarderia.  Centre  Cívic  o  Casal  dels  Avis,  el  qual  podria  centrar-se  en  la 
zona  de  Cal  Ros  de  les  Cabres,  on  es  troben  restes  arqueològiques  de  l'època 
romana,  terrenys  que  es  troben  junt  al  carrer  de  Santiago  Rusinyol. 

El  que  no  seria  aconsellable  és  fer  tot  un  Municipi  en  vuit  anys. 

Les  previsions  han  de  ser  escalonades,  i  al  compàs  de  les  necessitats  del 
creixement  demogràfic. 

En  l'últim  cas,  el  Pla  General,  pot  ésser  revisat  amb  la  legislació  vigent. 

Es  podrien  afegir  moltes  mes  qüestions,  però  creiem  que  per  avui  ja  n'hi  ha 
prou,  amb  tot  el  que  s'ha  exposat.  El  nostre  Grup  Municipal,  treu,  entre  altres 
coses  les  següents  conclusions  de  la  Moció  Socialista: 

n 

a)  Trobem  inadequat  comprometre  avui  a  l'Ajuntament,  en  l'adquisició  de 
terrenys  i  edificis  concrets  sense  un  estudi  detallat  del  seu  cost  i  sense  valorar 
les  gestions  urbanístiques  que  ja  s'estan  fent  gràcies  als  avantatges  vistos  en  la 
Llei  del  Sòl,  i  que  el  Pla  General  i  altres  contemplen. 

b)  Trobem  exagerat  el  proposar  serveis  com  un  Hospital  de  la  Seguretat 
Social  i  un  altre  incinerador,  sense  una  valoració  adequada  i  fonamentada  per 
estudis  exhaustius  i  seriosos  a  realitzar  en  el  seu  moment  a  nivell  cpmarcal. 

c)  Creiem  que  amb  la  Moció  Socialista  es  pretén,  d'una  sola  vegada,  com¬ 
prometre  per  molts  anys  l'acció  política  i  econòmica  de  l'Ajuntament,  hipotecant 
greument  el  camp  de  maniobra  dels  Consistoris  futurs. 

d)  Tampoc  no  es  fa  una  proposta  sèria  de  les  gestions  concretes  a  realitzar 
en  el  camp  de  la  financiació,  ja  que  s'obliga  la  valoració  econòmica  del  que  supo¬ 
sa  tot  això  (Que  el  Pla  General  en  tràmit  resol  bastant  bé).  A  no  ser  que  el  Govern 
Central  dotés  al  Municipi  de  molt  més  diners  que  fins  ara. 

e)  Entenem,  que  se  ns  proposa  com  a  iniciativa  socialista,  una  sèrie  d'objec¬ 
tius  que  ja  s'han  proposat,  estudiat  i  discutit  dintre  de  la  Comissió  d'Urbanisme, 
deixant  per  als  altres,  les  gestions,  la  imaginació  i  la  busca  dels  recursos  econò¬ 
mics,  la  qual  cosa  els  dispensaria  a  ells  de  treballar  una  bona  temporada. 

f)  Entenem,  també,  com  un  menyspreu  als  companys  del  P.S.U.C.,  d'E.R.C.C.  i 
de  l'U.C.D.,  a  nosaltres  mateixos,  a  l'Equip  Redactor  del  Pla  General  i  als  Serveis 
Tècnics  Municipals,  que  el  P.S.C.  -  P.S.O.E,  s'ha  aprofitat  d'un  treball  realitzat  en 
comú. 

g)  No  ho  voldriem,  però  resulta  inevitable,  entendre  aquesta  Moció  com  un 
altre  acte  de  Pre-campanya  electoral,  manca  de  tot  sentit  de  la  realitat. 

En  conseqüència  entenem  que  l'actuació  del  Grup  Socialista,  s'ha  tornat  últi¬ 
mament  demagògica  íi  irresponsable,  veient-nos  amb  la  necessitat  de  fer  ús  del 
sentit  comú,  que  ha  de  presidir  el  treball  de  l'Ajuntament,  votant  en  contra  de 
l'esmentada  Moció,  i  reconduir  d'aquesta  manera,  la  tasca  municipal  pels  camins 
iniciats,  i  que  en  bona  part,  demostrem,  que  es  troba  ben  encarrilda.  També  i  per 

acabar  amb  l'estat  d'afers  que  els  Socialistes  estan  provocant,  i  com  a  clara  invi¬ 
tació  a  reflexionar,  pel  bé  del  Masnou,  volem  que  el  vot  negatiu  serveixi  de  repro¬ 
vació  al  Grup  Municipal  Socialista. 

Contesta  el  Sr.  Tarrida,  en  defensa  de  la  Moció  el  següent: 

Lamenta  que  el  Grup  Municipal  de  Convergència  voti  negativament  la  Moció 
presentada  pel  seu  Grup,  perquè  l'única  cosa  que  pretén  la  Moció  en  aquest  mo¬ 
ment,  per  ser  l'adequat,  és  el  de  trobar-se  discutint  el  Pla  General.  Considera  que 
la  redacció  del  nou  Pla  General,  que  és  difícil  però  important,  encara  que  troben 
a  faltar  terrenys  suficients  per  als  equipaments  que  necessita  aquesta  Vila. 

Reconeix  que  és  cert  que  alguns  punts  de  la  Moció  vénen  previstos  en  el  Pla 
General  però  que  en  queden  d'altres  que  no  hi  són  reflexats.  Les  zones  verdes 
han  d'estar  en  llocs  on  hagin  d'ésser  útils;  la  previsió  d'Escoles  Públiques  es  tro¬ 
ba  en  una  part  del  poble  on  no  hi  ha  terrenys,  però  hi  ha  altres  nuclis  importants 
sense  previsió  escolar.  El  mateix  es  pot  dir  dels  equipaments  esportius.  Deixar  la 
resolució  d'aquest  problemes  a  la  futura  redacció  dels  Plans  Parcials  és  una  polí¬ 
tica  nefasta,  ja  que  és  una  hipòtesi  que  no  se  sap  quan  es  resoldrà: 

En  un  terrenys  residencial  és  posible  construir  una  guarderia,  però  en  cada 
zona  hi  ha  limitacions  que  poden  fer  el  projecte  inviable. 

A  la  Moció  es  demanen  equipaments,  amb  concreció  en  el  Pla  General  per  a 
cada  zona  del  poble. 

La  construcció  del  Complex  Polisportiu,  suposa  un  gran  esforç*  per  l'Ajunta¬ 
ment  al  qual,  el  seu  grup  dóna  suport,  però  no  soluciona  el  problema  d'instal.la- 
cions  esportives  en  aquelles  zones  del  poble  on  n'hi  falten.  En  concret,  es  fa  la 
proposta  de  destinar  a  equipament  esportiu  la  denominada  nau  dels  Vienesos, 
que  ja  està  construïda  i  té  condicions,  si  s'hi  afegeix  el  terreny  del  voltant.  Això 
es  pot  fer  per  pocs  diners,  amb  una  ajuda  de  la  Diputació,  i  una  bona  gestió  del 
Pla  Especial  de  Reforma  Interior.  Amb  això  es  solucionaria  la  pista  de  patinatge, 
sense  haver  d'anular  la  instal·lació  del  bàsquet. 

Amb  els  dos  poliportius,  es  pot  muntar  una  infraestructura  comú,  la  qual 
cosa  seria  més  rentable.  La  població  escolar  actual  és  d'uns  3.000  escolars 
d'E.G.B.  i  el  polisportiu  en  construcció,  no  té  capacitat  per  a  més  de  1 .000  espor¬ 
tistes.  Aquestes  dades  demostren  un  dèficit  que  s'ha  de  cobrir.  El  que  no  sembla 
coherent  al  seu  Grup  és  compartir  la  nau  amb  els  vehicles  municipals. 

En  la  zona  de  l'oca  a,  els  nens  juguen  a  pilota  pel  carrer.  Per  aquest  motiu 
s'han  de  preveure  llocs  d'esbarjo  o  petits  espais  per  a  jugar.  Si  no  ho  diu  concre¬ 
tament  el  Pla  General,  no  es  farà  mai.  Per  això  és  poden  aprofitar  les  cases  de  la 
zona,  que  es  troben  en  estat  de  semi-ruïna. 

Els  Centres  Cívics  estan  ara  situats  en  una  recta  vertical:  Can  Malet,  Escor¬ 
xador,  Plaça  Ramon  i  Cajal,  Can  Mandri.  s'ha  de  fer  una  previsió  amb  una  recta 

longitudinal.  Sobretot  en  la  zona  de  l'Ocata,  per  a  la  futura  construcció  d'un 
Centre  Cívic. 

El  que  es  pretén  amb  la  Moció,  és  trencar  la  dinàmica  d'ocupar  els  terrenys 
que  es  cedeixen,  pel  sistema  de  previsions  de  terrenys,  on  els  equipaments 
siguin  necessaris,  és  a  dir  a  on  hi  hagi  manca  de  serveis. 

Per  últim,  demana  al  Grup  Municipal  de  Convergència,  que  reconsideri  la 
seva  postura,  i  que  quedi  sobre  la  taula  per  ésser  discutit  en  un  altre  Ple  Extraor¬ 
dinari. 

El  Sr.  Serra,  en  nom  del  Grup  Municipal  del  P.S.U.C.,  manifesta  que  el  seu 
Grup  ha  sigant  la  petició  de  Sessió  Extraordinària,  perquè  es  discuteixi  la  Moció, 
ja  que  va  dir  en  la  passada  sessió,  que  l'Alcalde  no  ha  de  deixar  parada  una 
Moció  que  presenta  un  Grup  Municipal.  De  totes  maneres,  no  està  d'acord  en  la 
forma  en  que  s'ha  presentat  la  Moció,  ja  que  considera  que  era  més  adequat  d'in- 
cloure-la,  dins  de  la  discusió  del  Pla  General.  Per  això  proposa,  que  s'aprovi  i 
s'estudiï  per  la  Comissió  que  treballa  en  el  Pla  General. 

Fa  constar  que  en  el  Pla  General  no  es  diu  res  de  Vivendes  de  Protecció 
Oficial,  i  l'Equip  Redactor,  hauria  de  formular  suggerències  pel  seu  assentament. 
Actualment  hi  ha  en  El  Masnou  1.200  vivendes  buides,  però  que  no  s'ocupen 
perquè  el  seu  preu  sobrepassa  les  possibilitats  econòmiques  dels  veïns  de  la 
Vila.  De  no  fer-ho  així  estem  exposats  a  que  el  Masnou,  canviï  de  fisonomia  a 
l'haver  de  marxar  a  un  altre  lloc  fins  i  tot  els  nascuts  aquí,  per  manca  d'una  vi- 
venda  a  preu  assequible. 

De  la  lectura  de  l'escrit  de  Convergència,  sembla  ser  que  hi  ha  alguns  equi¬ 
paments  que  figuren  en  la  Moció  que  s'obtindran  dels  Plans  Especials,  previstos 
en  el  Pla  General,  i  a  la  possibilitat  d'altres  equipaments  que  no  venien  inicial¬ 
ment  en  el  Pla  General,  el  que  fa  pensar  que  es  pot  votar  favorablement  la  Moció 
i  sotmetre-la  a  l'equip  Redactor,  per  a  la  seva  incorporació  al  Pla  General. 

Intervé,  tot  seguit  el  Sr.  Ferrero  i  manifesta  el  següent: 

Primerament,  desitja  agrair  als  companys  del  P.S.U.C.,  que  estiguin  d'acord 
amb  el  seu  Grup  Municipal,  en  el  fet  de  què  hauria  estat  millor  presentar  la 
Moció  Socialista,  a  les  reunions  què  es  celebren  per  estudiar  el  Pla  General.  S'ha 
dit  que  serà  difícil  trobar  nous  emplaçaments,  però  la  veritat  és  que  queden  mol¬ 
tes  etapes  fins  a  l'aprovació  definitiva  del  tant  repetit  Pla  General,  que  actual¬ 
ment  te  ja  previstos  molts  equipaments  i  se'n  poden  preveure  molts  més.  El  més 
important  és  que  l'ideal  es  compagini  amb  la  realitat,  ja  que  l'Ajuntament  no  dis¬ 
posa  de  diners  per  a  comprar  tot  el  que  desitjaria.  Pretendre  el  contrari,  és  pura 
demagògia  pre-electoralista.  No  hi  ha  el  Perill  d'haver  d'esperar  vint  anys  per  a 
endegar  el  Pla  General,  ja  que  ens  comprometem  a  desenvolupar-lo  de  seguida 
que  estigui  aprovat. 

Es  parla  de  la  Moció  d'un  gran  Polisportiu  en  construcció,  que  servirà  només 
a  mil  escolars.  No  desitjaríem  res  millor  que  a  l'any  d'inaugurar-lo  estigués 
saturat  per  a  pensar  en  la  construcció  d'un  altre  de  nou.  A  més  a  més  hi  ha  altres 
zones  esportives  encarrilades  ja,  com  el  camp  d'entrenament  de  l'Avinguda  de 
Pau  Casals,  que  intentarem  convertir-lo  en  el  segon  Camp  de  Futbol;  l'estudi  per 
a  transformar  el  Camp  de  Bàsquet  en  pista  de  Hokei,  i  també  està  en  estudi  la 
conversió  de  la  nau  dels  Vienesos,  en  pista  de  patinatge  i  la  seva  possible  utilit¬ 
zació  conjunta  pels  vehicles  municipals.  És  molt  important  recordar  (i  això  ho  sa¬ 
bran  els  esportistes  del  vostre  Grup),  que  el  deport  no  va  a  la  persona,  sinó  la 
persona  a  l'esport.  S'ha  dit  que  les  subvencions  de  la  Diputació,  per  aquest  any, 
malgrat  haver-nos  promès  12  milions  de  pessetes  per  a  la  piscina,  al  final  no 
s'ha  rebut  cap  mena  d'ajut. 

Afegeix  que  no  voldria  que  arribés  el  dia  en  què  no  hi  haguéssin  nens  jugant 
pel  carrer,  però  això  no  vol  dir  que  no  se'ls  construeixi  llocs  tancats  d'esbarjo,  i 
precisament  a  Ocata,  s'ha  inaugurat  fa  poc  la  Plaça  d'Ocata.  És  molt  lamentable 
que  les  idees  exposades  a  la  Moció  estiguin  mal  utilitzades,  ja  que  en  lloc  de 
treballar  pel  bé  del  Masnou,  s'utilitzen  com  a  propaganda  partidista,  fora  del  lloc 
que  seria  el  seu,  la  Comissió  d'Urbanisme. 

Dieu,  que  s'han  de  posar  els  serveis  i  les  instal·lacions  on  vosaltres  voleu,  i 
no  on  es  pot,  doncs  els  altres  no  ens  deixen,  això  no  es  del  tot  cert,  però  escollir 
el  lloc  pot  costar  molts  diners,  i  altra  vegada  s'ha  de  compaginar  l'ideal  amb  la 
realitat,  a  no  ser  que  vosaltres,  sapigueu  que  els  Socialistes  de  Madrid,  ens 
enviïn  els  milions  a  cabassos,  per  a  poder  adquirir  tot  el  que  ens  agradaria.  És  el 
meu  consell  que  la  Moció  sigui  treballada,  i  la  presentin  en  el  lloc  adequat,  que  és 
la  Comissió  d'Urbanisme,  per  incorporar-la,  en  tot  el  que  tingui  de  bo,  al  Pla 
General. 

En  contestació  a  la  intervenció  del  Sr.  Ferrero,  el  Sr.  Corbera  manifesta  que 
la  Comissió  d'Urbanisme  funciona  bé  en  aquest  Ajuntament,  a  diferència  d'altres 
Comissions.  Deixant  les  al·lusions  a  la  demagògia,  el  que  es  pretén  en  la  Moció 
es  la  voluntat  política  de  deixar-la  inclosa  en  el  Pla  General.  Els  equipaments 
s'han  d'instal·lar  on  digui  l'Ajuntament,  sempre  que  sigui  possible.  Per  últim 
demana  al  Grup  Municipal  de  Convergència  que  reconsideri  la  seva  postura  i 
votin  a  favor  de  la  voluntat  política  de  la  Moció. 

Intervé  de  nou  el  Sr.  Tarrida,  en  resposta  a  les  manifestacions  dels  represen¬ 
tants  del  Grup  de  Convergència,  i  manifesta  el  següent:  No  presentaran  més 
Mocions  en  privat,  sinó  que  les  presentaran  en  públic  per  evitar  el  que  va  passar 
en  l'útim  Ple  en  el  tema  de  les  Ordenances  Fiscals.  Si  diui  el  Grup  Convergent  que 
no  és  ètic  presentar  Mocions,  menys  ètic  és  la  reclamació  a  les  Ordenances  de 
l'última  sessió.  Altra  cosa  que  diuen  és  que  no  tindrem  diners  per  tant,  però  en 
aquests  moments,  no  sabem  dels  diners  que  disposarem,  i  l'únic  que  es  preté,  és 
preveure  el  futur.  També  creiem  que  el  Pla  General  s'ha  d'aprovar  ara.  No  es  pot 
esperar  a  tenir  un  Polisportiu  ple,  per  a  plantejar-nos  la  construcció  d'un  altre,  ja 
que  s'ha  de  preveure  la  reserva  de  terreny  necessària,  que  no  comprometi  ningú. 
La  iniciativa  d'adquirir  els  locals  dels  Vienesos,  correspon  als  Serveis  Tècnics,  i 
ha  estat  oferta  a  tots  els  Grups  Municipals,  i  que  nosaltres  hem  recollit  per  a  de¬ 
senvolupar-la  en  pla  creatiu.  En  relació  a  les  subvencions  de  la  Diputació,  hi  ha¬ 
via  un  crèdit  de  4  milions  de  pessetes,  i  s'han  perdut  la  xifra  de  dos,  per  a  no  fer 
les  gestions  pertinents.  Sobre  la  necessitat  de  places  públiques  no  està  confor¬ 
me  en  què  sigui  suficient  la  Plaça  d'Ocata  per  aquest  sector  del  poble.  Per  últim 
demana  la  votació  de  la  Moció. 

Intervé  a  continuació  el  Sr.  Mallafré  per  a  manifestar  que  en  el  primer  Ple  que 
celebrà  aquest  Ajuntament  democràtic  va  presentar  vuit  Mocions,  i  tots  pensaven 
que  era  un  excés  de  protagonisme,  dient  que  se  n'alegra  del  criteri  del  Grup  Socia¬ 
lista  de  discutir  els  problemes  municipals  en  el  Ple.  En  relació  a  la  Moció  tots  po¬ 
dem  subscriure-la  ja  que  creu  que  és  molt  ambigua,  i  està  mancada  de  la  deguda 
valoració.  La  intenció  és  bona  però  al  no  estar  valorada  no  la  vo¬ 
tarà.  Per  últim  demana  que  quedi  sobre  la  taula  per  ésser  estudiada  i  valorada. 

Intervé  de  nou  el  Sr.  Ferrero,  i  torna  a  insistir  en  sotmetre  la  Moció  a  la 
Comissió  d'urbanisme,  per  aprofitar-ne  les  bones  idees.  No  li  extranya  l'oposició 
del  Grup  Socialista,. perquè  això  representaria  treballar  a  fons  la  qüestió  i  sembla 

■m 

que  solament  els  interessa  el  paraulam  en  el  Ple. 

No  és  veritat  que  s'hagin  perdut  dos  milions  de  pessetes  de  subvenció  de  la 
Diputació,  ja  que  hi  havia  quatre  milions  vuit-centes  mil  pessetes  destinades  a 
l'antic  Polisportiu,  i  el  President  de  la  Comissió  d'Esports  de  la  Diputació  va 
prometre  aplicar  aquesta  quantitat  al  nou,  i  que  ara  no  pot  aconseguir-se,  i  per 
tant  es  destinaran  aquests  diners  a  la  construcció  d'un  nou  Polisportiu  obert. 

■> 

Per  últim  desitja  aclarir  que  la  remodelació  de  la  Plaça  d'Ocata,  no  és  més 
que  un  primer  pas,  ja  que  es  pensa  adequar  altres  llocs  perquè  els  nens  puguin 
jugar. 

El  Sr,  Serra  torna  a  insistir  en  que  s'ha  d'entendre  que,e!  que  es  tracta  de  vo¬ 
tar  no  és  la  valoració  econòmica  de  la  Moció,  sinó  la  voluntat  política  d'incorpo- 
rar-la  al  Pla  General. 

t 

El  Sr.  President  considerant  que  ha  estat  suficientment  debatuda,  posa  a 
votació  la  Moció,  amb  el  següent  resultat: 

Vots  a  favor  6  (P.S.C.  -  P.S.U.C.). 

Vots  en  contra  8  (C.D.C.  -  I.C.D.) 

Abstencions  1  (E.R.C.) 

A  pregunta  de  la  Presidència,  el  Sr.  Secretari  informa  que  no  pot  votar-se 
l'escrit  d'esmena  i  adicció  presentat  pel  Grup  del  P.S.U.C.,  al  no  aprovar-se  la 
Moció  anterior. 

i 

El  Sr.  Corbera  fa  constar  en  Acta  la  seva  protesta  per  la  manera  de  dirigir  la 
votació  el  Sr.  Secretari,  i  que  no  permeti  votar  l'esmena  del  P.S.U.C. 

El  Sr.  Tarrida  manifesta  que  el  seu  Grup  no  té  inconvenient  de  votar  la  dita 

esmena,  i  el  mateix  indica  el  Sr.  Azuara,  sempre  que  això  hagués  estat  possible 
legalment. 

A  pesar  del  seu  estil  que  podríem  dir  reglamentari,  l'Estació  del  Masnou-Alella,  té  un  segell  atractiu. 


Les  ànsies  d'engrandiment  que  sent  la  nostra  Vila,  es  demostren  en  aquesta  fotografia.  Tots  els  edificis  visi¬ 
bles  en  la  mateixa,  a  més  de  molts  altres  que  no  han  entrat  en  el  camp  de  l'objectiu,  tenen  tres  anys  escasos. 

Reproduccions  Gasca-Gil 


